2016R0341 — LV — 15.03.2016 — 000.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm





Labota ar:









▼B

KOMISIJAS DELEĢĒTĀ REGULA (ES) 2016/341

(2015. gada 17. decembris),

ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446







1. NODAĻA

VISPĀRĪGI NOTEIKUMI

1. pants

Priekšmets

1. Šajā regulā paredzēti pārejas pasākumi par datu apmaiņas un glabāšanas līdzekļiem, kas minēti Kodeksa 278. pantā, līdz darbosies elektroniskās sistēmas, kuras vajadzīgas Kodeksa noteikumu piemērošanai.

2. Šīs regulas pielikumos ir izklāstītas datu prasības, formāti un kodi, kuri jāpiemēro pārejas periodos, kas noteikti šajā regulā, Deleģētajā regulā (ES) 2015/2446, ar ko papildina Regulu (ES) Nr. 952/2013, un Īstenošanas regulā (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013.







1. IEDAĻA

Lēmumi, kas saistīti ar tiesību aktu muitas jomā piemērošanu

2. pants

Pieteikumi un lēmumi

Līdz Īstenošanas lēmuma 2014/255/ES pielikumā minētās SMK Muitas lēmumu sistēmas ieviešanas datumam muitas dienesti var atļaut izmantot citus līdzekļus, kas nav elektroniskās datu apstrādes metodes, attiecībā uz pieteikumiem un lēmumiem un jebkādiem turpmākiem notikumiem, kuri var ietekmēt sākotnējo pieteikumu vai lēmumu, kas ietekmē vienu vai vairākas dalībvalstis.

3. pants

Informācijas apmaiņas un glabāšanas līdzekļi

1. Līdz Īstenošanas lēmuma 2014/255/ES pielikumā minētās SMK Muitas lēmumu sistēmas ieviešanas datumam muitas dienesti nodrošina, ka ir pieejami informācijas apmaiņas un glabāšanas līdzekļi, lai nodrošinātu apspriešanos, kas jāveic saskaņā ar Īstenošanas regulas (ES) 2015/2447 14. pantu.

2. Katrs muitas dienests norīko kontaktpunktus, kas ir atbildīgi par jebkuru informācijas apmaiņu starp pašu struktūrām un citiem muitas dienestiem, kā arī starp pašu struktūrām un Komisiju, un paziņo kontaktpunktu kontaktinformāciju Komisijai.

3. Komisija dara kontaktpunktu sarakstu pieejamu savā tīmekļa vietnē.







2. IEDAĻA

Lēmumi par SIT

4. pants

SIT pieteikumu un lēmumu forma

1. Līdz Īstenošanas lēmuma 2014/255/ES pielikumā minētās SIT sistēmas jaunināšanas beigu datumiem muitas dienesti var atļaut izmantot citus līdzekļus, kas nav elektroniskās datu apstrādes metodes, attiecībā uz pieteikumiem un lēmumiem, kas saistīti ar SIT, vai jebkādiem turpmākiem notikumiem, kuri var ietekmēt sākotnējo pieteikumu vai lēmumu.

2. Gadījumos, kas minēti 1. punktā, piemēro šādus nosacījumus:

a) līdz elektroniskās sistēmas pirmā posma jaunināšanas beigu datumam: i) SIT lēmuma pieteikumus iesniedz, izmantojot 2. pielikumā iekļautās veidlapas formātu; un ii) SIT lēmumus pieņem, izmantojot 3. pielikumā iekļautās veidlapas formātu;

b) no elektroniskās sistēmas pirmā posma jaunināšanas beigu datuma līdz elektroniskās sistēmas otrā posma jaunināšanas beigu datumam: i) SIT lēmuma pieteikumus iesniedz, izmantojot 4. pielikumā iekļautās veidlapas formātu; un ii) SIT lēmumus pieņem, izmantojot 5. pielikumā iekļautās veidlapas formātu.







3. IEDAĻA

AEO statusa pieteikums

5. pants

Pieteikumu un atļauju forma

1. Līdz Īstenošanas lēmuma 2014/255/ES pielikumā minētās AEO sistēmas jaunināšanas beigu datumam muitas dienesti var atļaut izmantot citus līdzekļus, kas nav elektroniskās datu apstrādes metodes, attiecībā uz pieteikumiem un lēmumiem, kas saistīti ar AEO, vai jebkādiem turpmākiem notikumiem, kuri var ietekmēt sākotnējo pieteikumu vai lēmumu.

2. Gadījumos, kas minēti šā panta 1. punktā, piemēro šādus nosacījumus:

a) AEO statusa pieteikumus iesniedz, izmantojot 6. pielikumā iekļautās veidlapas formātu; un

b) atļaujas, ar ko piešķir AEO statusu, izdod, izmantojot 7. pielikumā iekļauto veidlapu.







2. NODAĻA

PREČU MUITAS VĒRTĪBA MUITAS NOLŪKIEM

6. pants

To ziņu deklarēšana, kuras attiecas uz muitas vērtību

1. Līdz Īstenošanas lēmuma 2014/255/ES pielikumā minēto valstu importa sistēmu jaunināšanas beigu datumiem muitas deklarācijā laišanai brīvā apgrozībā iekļauj ziņas par muitas vērtību.

2. Muitas dienesti var atļaut, ka saistībā ar 1. punktā minēto ziņu sniegšanu var izmantot citus līdzekļus, kas nav elektroniskās datu apstrādes metodes.

3. Ja 1. punktā minētās ziņas sniedz, izmantojot citus līdzekļus, kas nav elektroniskās datu apstrādes metodes, to dara, izmantojot 8. pielikumā iekļauto veidlapu.

4. Muitas dienesti var atbrīvot no pienākuma sniegt šā panta 1. punktā minētās ziņas, ja attiecīgo preču muitas vērtību nevar noteikt saskaņā ar Kodeksa 70. pantu.

5. Izņemot gadījumu, ja tas ir būtiski muitas vērtības pareizai noteikšanai, muitas dienesti atbrīvo no pienākuma sniegt 1. punktā minētās ziņas jebkurā no šādiem gadījumiem:

a) ja ievesto preču muitas vērtība vienā sūtījumā nepārsniedz EUR 20 000 ar noteikumu, ka sūtījums nav daļa no dalīta vai vairākkārtīga sūtījuma, ko viens un tas pats nosūtītājs sūta vienam un tam pašam saņēmējam;

b) ja darījums, kas ir pamatā preču laišanai brīvā apgrozībā, ir nekomerciāls;

c) ja attiecīgo ziņu iesniegšana nav vajadzīga, lai piemērotu kopējo muitas tarifu;

d) ja kopējā muitas tarifā paredzētie muitas nodokļi nav iekasējami.

6. Ja viens un tas pats pārdevējs preces regulāri piegādā vienam un tam pašam pircējam ar vieniem un tiem pašiem tirdzniecības nosacījumiem, muitas dienesti var atbrīvot no esošās prasības sniegt 1. punktā minētās ziņas.







3. NODAĻA

GALVOJUMS IESPĒJAMAM VAI ESOŠAM MUITAS PARĀDAM

7. pants

Informācijas apmaiņas un glabāšanas līdzekļi

1. Līdz Īstenošanas lēmuma 2014/255/ES pielikumā minētās SMK Galvojumu pārvaldības (GUM) sistēmas ieviešanas datumiem muitas dienesti ar galvojumiem saistītās informācijas apmaiņai un glabāšanai var atļaut izmantot citus līdzekļus, kas nav elektroniskās datu apstrādes metodes.

2. Gadījumā, kas minēts šā panta 1. punktā, ar tādiem galvojumiem saistītās informācijas apmaiņai un glabāšanai, kurus var izmantot vairāk nekā vienā dalībvalstī, kā minēts Īstenošanas regulas (ES) 2015/2447 147. pantā, un kuri sniegti visām vajadzībām, izņemot tranzītu, piemēro šādus noteikumus:

a) katras dalībvalsts muitas dienesti glabā informāciju saskaņā ar spēkā esošo valsts sistēmu; un

b) informācijas apmaiņai starp muitas dienestiem izmanto elektronisko pastu.

3. Saskaņā ar 3. panta 2. punktu norīkotais kontaktpunkts ir atbildīgs par apmaiņu, kas minēta 2. punkta b) apakšpunktā.

8. pants

Atsauces summas pārraudzība, ko veic muitas dienesti

1. Līdz Īstenošanas lēmuma 2014/255/ES pielikumā minētās GUM sistēmas ieviešanas datumam persona, kas minēta Īstenošanas regulas (ES) 2015/2447 155. panta 4. punktā, vispārējā galvojuma sniegšanas pieteikumā precizē atsauces summas sadalījumu starp dalībvalstīm, kurās tā veic darbības (izņemot par precēm, kurām piemērota Savienības tranzīta procedūra), kas jānosedz ar galvojumu.

2. Galvojuma muitas iestāde, kas saņem pieteikumu, apspriežas ar pārējām pieteikumā minētajām dalībvalstīm par atsauces summas sadalījumu, ko pieprasījusi persona, kurai prasīts sniegt galvojumu, saskaņā ar Īstenošanas regulas (ES) 2015/2447 14. pantu.

3. Saskaņā ar Īstenošanas regulas (ES) 2015/2447 157. pantu katra dalībvalsts ir atbildīga par savas atsauces summas daļas pārraudzību.







4. NODAĻA

PREČU ATVEŠANA UN PAGAIDU UZGLABĀŠANA

9. pants

Paziņojums par jūras kuģa vai gaisa kuģa ierašanos

Līdz Īstenošanas lēmuma 2014/255/ES pielikumā minēto SMK sistēmu “Ierašanās paziņojums, uzrādīšanas paziņojums un pagaidu uzglabāšana” ieviešanas datumiem muitas dienesti var atļaut izmantot citus līdzekļus, kas nav elektroniskās datu apstrādes metodes, lai iesniegtu paziņojumu par jūras kuģa vai gaisa kuģa ierašanos saskaņā ar Kodeksa 133. pantu.

10. pants

Preču uzrādīšana muitai

Līdz Īstenošanas lēmuma 2014/255/ES pielikumā minēto SMK sistēmu “Ierašanās paziņojums, uzrādīšanas paziņojums un pagaidu uzglabāšana” ieviešanas datumiem muitas dienesti preču uzrādīšanai muitai saskaņā ar Kodeksa 139. pantu var atļaut izmantot citus līdzekļus, kas nav elektroniskās datu apstrādes metodes.

11. pants

Pagaidu uzglabāšanas deklarācija

Līdz Īstenošanas lēmuma 2014/255/ES pielikumā minēto SMK sistēmu “Ierašanās paziņojums, uzrādīšanas paziņojums un pagaidu uzglabāšana” ieviešanas datumiem muitas dienesti pagaidu uzglabāšanas deklarācijas ieniegšanai saskaņā ar Kodeksa 145. pantu var atļaut izmantot citus līdzekļus, kas nav elektroniskās datu apstrādes metodes.







5. NODAĻA

MUITAS STATUSS UN MUITAS PROCEDŪRAS PIEMĒROŠANA PRECĒM







1. IEDAĻA

Preču muitas statuss

12. pants

Savienības preču muitas statusa apliecinājums precēm, uz kurām attiecas vienkāršota Savienības tranzīta procedūra

Līdz Īstenošanas lēmuma 2014/255/ES pielikumā minētās Jaunās datorizētās tranzīta kontroles sistēmas (NCTS) jaunināšanas beigu datumiem gadījumā, ja attiecībā uz precēm, kuras pārvadā pa gaisu vai jūru, izmanto Savienības tranzīta procedūru papīra formā, kā minēts šīs regulas 24. panta 1. punktā, Savienības preču muitas statusa apliecinājumu sniedz, norādot burtu “C” (līdzvērtīgs “T2L”) līdzās attiecīgajām pozīcijām manifestā.

13. pants

Savienības preču muitas statusa apliecinājuma veidlapas

1. Līdz Īstenošanas lēmuma 2014/255/ES pielikumā minētās SMK Savienības statusa apliecinājuma sistēmas (PoUS) ieviešanas datumam muitas dienesti ar Savienības preču muitas statusa apliecinājumu saistītās informācijas apmaiņai un glabāšanai var atļaut izmantot citus līdzekļus, kas nav elektroniskās datu apstrādes metodes.

2. Ja Savienības preču muitas statusa apliecinājuma sniegšanai izmanto citus līdzekļus, kas nav elektroniskās datu apstrādes metodes, sniedz “T2L” vai “T2LF” dokumentu, izmantojot veidlapu – 4. eksemplārs vai 4./5. eksemplārs, kas iekļauti Deleģētās regulas (ES) 2015/2446 B-01. pielikuma III sadaļā.

3. Vajadzības gadījumā minēto veidlapu papildina ar vienu vai vairākām papildlapām, kas atbilst 4. eksemplāram vai 4./5. eksemplāram un iekļautas Deleģētās regulas (ES) 2015/2446 B-01. pielikuma IV sadaļā.

4. Līdz Īstenošanas lēmuma 2014/255/ES pielikumā minētās PoUS sistēmas ieviešanas datumam muitas dienesti papildlapu vietā kā “T2L” dokumenta vai “T2LF” dokumenta aprakstošo daļu atļauj izmantot kravas sarakstus, kas sagatavoti, izmantojot Īstenošanas regulas (ES) 2015/2447 72-04. pielikuma II daļas III nodaļā iekļauto veidlapu.

5. Ja dalībvalsts muitas dienesti “T2L” vai “T2LF” dokumenta sagatavošanai izmanto elektroniskas datu apstrādes metodes, kurās nevar izmantot papildlapas, šā panta 2. punktā minēto veidlapu papildina ar vienu vai vairākām veidlapām, kuras atbilst 4. eksemplāram vai 4./5. eksemplāram, kas iekļauti Deleģētās regulas (ES) 2015/2446 B-01. pielikuma III sadaļā.

6. Ja atzītais izdevējs izmanto īpašo zīmogu, kas minēts Deleģētās regulas (ES) 2015/2446 129.a panta 2. punkta e) apakšpunkta ii) punktā, muitas iestādes apstiprina minēto zīmogu, un tas atbilst paraugam, kas iekļauts Deleģētās regulas (ES) 2015/2446 72-04. pielikuma II daļas II nodaļā. Piemēro Īstenošanas regulas (ES) 2015/2447 72-04. pielikuma 23. un 23.1. iedaļu.







2. IEDAĻA

Muitas procedūras piemērošana precēm

14. pants

Datu apmaiņas līdzekļi

Līdz Īstenošanas lēmuma 2014/255/ES pielikumā minēto valstu importa sistēmu jaunināšanas beigu datumiem muitas dienesti var atļaut izmantot citus līdzekļus, kas nav elektroniskās datu apstrādes metodes, lai iesniegtu muitas deklarācijas šādu muitas procedūru piemērošanai precēm:

a) laišana brīvā apgrozībā;

b) uzglabāšana muitas noliktavā;

c) pagaidu ievešana;

d) galapatēriņš;

e) ievešana pārstrādei.

15. pants

Muitas deklarāciju veidlapas

Līdz Īstenošanas lēmuma 2014/255/ES pielikumā minēto valstu importa sistēmu jaunināšanas beigu datumiem gadījumā, ja 14. pantā norādītajām muitas procedūrām izmanto citus līdzekļus, kas nav elektroniskās datu apstrādes metodes, muitas deklarācijas iesniedz, attiecīgi izmantojot veidlapas, kas paredzētas 9. pielikuma B.1 līdz D.1 papildinājumā.

16. pants

Vienkāršoto muitas deklarāciju veidlapas

1. Līdz Īstenošanas lēmuma 2014/255/ES pielikumā minēto valstu importa sistēmu jaunināšanas beigu datumiem gadījumā, ja procedūrai, kas minēta šīs regulas 14. pantā, iesniedz vienkāršotu muitas deklarāciju, kas minēta Kodeksa 166. pantā, izmantojot citus līdzekļus, kas nav elektroniskās datu apstrādes metodes, izmanto attiecīgās veidlapas, kas paredzētas 9. pielikuma B.1 līdz B.5 papildinājumā.

2. Līdz 1. punktā minēto sistēmu jaunināšanas beigu datumiem gadījumā, ja personai ir piešķirta atļauja regulāri izmantot vienkāršotu deklarāciju, kā minēts Kodeksa 166. panta 2. punktā, saistībā ar procedūru, kas minēta šīs regulas 14. pantā, muitas dienesti kā vienkāršotu deklarāciju var pieņemt tirdzniecības vai administratīvu dokumentu, ja minētajā dokumentā iekļautas vismaz tās ziņas, kas nepieciešamas preču identificēšanai, un ja tam pievienots pieteikums piemērot precēm attiecīgo muitas procedūru.

17. pants

Muitas deklarācijas iesniegšana pirms preču uzrādīšanas

Līdz SMK Automatizētās eksporta kontroles sistēmas (AES) attiecīgajiem ieviešanas un valstu importa sistēmu attiecīgajiem jaunināšanas beigu datumiem, kā minēts Īstenošanas lēmuma 2014/255/ES pielikumā, gadījumā, ja muitas deklarāciju iesniedz pirms preču uzrādīšanas saskaņā ar Kodeksa 171. pantu, muitas dienesti uzrādīšanas paziņojuma iesniegšanai var atļaut izmantot citus līdzekļus, kas nav elektroniskās datu apstrādes metodes.

18. pants

Informācijas apmaiņas līdzekļi centralizētajai muitošanai

1. Līdz Īstenošanas lēmuma 2014/255/ES pielikumā minētās SMK Importa centralizētās muitošanas sistēmas (CCI) un AES attiecīgajiem ieviešanas datumiem muitas dienesti, kuri ir saistīti ar centralizētās muitošanas atļauju, sadarbojas, lai paredzētu noteikumus ar nolūku nodrošināt atbilstību Kodeksa 179. panta 4. un 5. punktam.

2. Muitas dienesti var atļaut izmantot citus līdzekļus, kas nav elektroniskās datu apstrādes metodes, informācijas apmaiņai starp muitas dienestiem un starp muitas dienestiem un centralizētās muitošanas atļaujas turētājiem.

19. pants

Informācijas glabāšana

1. Dalībvalstis sniedz Komisijai centralizētās muitošanas pieteikumu un atļauju sarakstu, kuru Komisija glabā Komunikācijas un informācijas centra pārvaldes iestādēm, uzņēmumiem un iedzīvotājiem (CIRCABC) attiecīgajā grupā.

2. Dalībvalstis atjaunina 1. punktā minēto sarakstu.

20. pants

Pieteikuma centralizētajai muitošanai noraidīšana

Līdz Īstenošanas lēmuma 2014/255/ES pielikumā minētās CCI sistēmas un AES attiecīgajiem ieviešanas datumiem muitas dienests, kura kompetencē ir pieņemt lēmumu, var noraidīt pieteikumus centralizētajai muitošanai, ja atļauja radītu nesamērīgu administratīvu slogu.

21. pants

Ieraksts deklarētāja reģistros

1. Līdz Īstenošanas lēmuma 2014/255/ES pielikumā minēto valstu importa sistēmu attiecīgajiem jaunināšanas pabeigšanas un AES attiecīgajiem ieviešanas datumiem muitas dienesti var atļaut izmantot citus līdzekļus, kas nav elektroniskās datu apstrādes metodes, lai iesniegtu uzrādīšanas paziņojumu, izņemot gadījumu, ja ir atcelts pienākums uzrādīt preces muitai saskaņā ar Kodeksa 182. panta 3. punktu.

2. Līdz AES ieviešanas datumam, kā minēts Īstenošanas lēmuma 2014/255/ES pielikumā, eksporta vai reeksporta procedūras piemērošanai precēm muitas dienesti var atļaut aizstāt uzrādīšanas paziņojumu ar deklarāciju, tostarp vienkāršotu deklarāciju.







6. NODAĻA

ĪPAŠAS PROCEDŪRAS







1. IEDAĻA

Vispārīgi noteikumi par īpašām procedūrām, izņemot tranzītu

22. pants

Pieteikumu un atļauju veidlapa attiecībā uz īpašām procedūrām

1. Līdz Īstenošanas lēmuma 2014/255/ES pielikumā minētās SMK Muitas lēmumu sistēmas ieviešanas datumam gadījumā, ja atļaujas pieteikuma, kā minēts Kodeksa 211. panta 1. punktā, pamatā nav muitas deklarācija, un ja to iesniedz, izmantojot citus līdzekļus, kas nav elektroniskās datu apstrādes metodes, minēto pieteikumu iesniedz, izmantojot šīs regulas 12. pielikumā iekļauto veidlapu.

2. Ja muitas dienesti, kuru kompetencē ir pieņemt lēmumu par šā panta 1. punktā minēto pieteikumu, nolemj piešķirt atļauju, tie to dara, izmantojot 12. pielikumā iekļauto veidlapu.

23. pants

Standartizētajai informācijas apmaiņai izmantojamie līdzekļi

1. Līdz Īstenošanas lēmuma 2014/255/ES pielikumā minētās SMK sistēmas “Informācijas veidlapas (INF) īpašajām procedūrām” ieviešanas datumiem muitas dienesti standartizētajai informācijas apmaiņai var atļaut izmantot citus līdzekļus, kas nav elektroniskās datu apstrādes metodes.

2. Ja standartizētajai informācijas apmaiņai izmanto citus līdzekļus, kas nav elektroniskās datu apstrādes metodes, kā minēts Deleģētās regulas (ES) 2015/2446 181. pantā, izmanto šīs regulas 13. pielikumā iekļautās informācijas lapas.

3. Piemērojot 1. punktu, 13. pielikumā iekļautās informācijas lapas lasa saskaņā ar atbilstības tabulu pielikuma papildinājumā.

4. Ja Deleģētās regulas (ES) 2015/2446 1. panta 27. punktā minētā gadījuma vajadzībām ir nepieciešama standartizēta informācijas apmaiņa, kā minēts minētās regulas 181. pantā, var izmantot jebkuru standartizētās informācijas apmaiņas metodi.







2. IEDAĻA

Tranzīts

24. pants

Vispārīgi noteikumi

1. Līdz Īstenošanas lēmuma 2014/255/ES pielikumā minētās NCTS jaunināšanas beigu datumiem piemēro Savienības tranzīta procedūru papīra formā attiecībā uz precēm, kuras pārvadā pa dzelzceļu, gaisu vai jūru, kā minēts šīs regulas 25. un 26. pantā un 29. līdz 51. pantā.

2. Līdz 2018. gada 1. maijam Savienības tranzīta procedūras, kuru pamatā ir elektronisks manifests, attiecībā uz precēm, kuras pārvadā pa gaisu vai jūru, kā minēts šīs regulas 27., 28., 29., 52. un 53. pantā, piemēro tiem uzņēmējiem, kuri vēl nav pabeiguši sistēmu, kas vajadzīgas, lai piemērotu Kodeksa 233. panta 4. punkta e) apakšpunktu, jaunināšanu.

Līdz minētajam datumam procedūras, kas minētas 27., 28., 29., 52. un 53. pantā, uzskata par līdzvērtīgām procedūrai, kas paredzēta Kodeksa 233. panta 4. punkta e) apakšpunktā, un neprasa galvojumu saskaņā ar Kodeksa 89. panta 8. punkta d) apakšpunktu.

25. pants

Atļauja izmantot Savienības tranzīta procedūru papīra formā attiecībā uz precēm, kuras pārvadā pa dzelzceļu

1. Atļauju izmantot Savienības tranzīta procedūru papīra formā attiecībā uz precēm, kuras pārvadā pa dzelzceļu, piešķir pieteikuma iesniedzējiem, kuri izpilda šādus nosacījumus:

a) pieteikuma iesniedzējs ir dzelzceļa uzņēmums;

b) pieteikuma iesniedzējs veic uzņēmējdarbību Savienības muitas teritorijā;

c) pieteikuma iesniedzējs regulāri izmanto Savienības tranzīta procedūru vai kompetentais muitas dienests zina, ka tas var izpildīt pienākumus saskaņā ar procedūru; un

d) pieteikuma iesniedzējs nav izdarījis smagus vai atkārtotus muitas vai nodokļu tiesību aktu pārkāpumus.

2. Atļauju izmantot Savienības tranzīta procedūru papīra formā attiecībā uz precēm, kuras pārvadā pa dzelzceļu, piemēro visās dalībvalstīs.

26. pants

Atļaujas izmantot Savienības tranzīta procedūras papīra formā attiecībā uz precēm, kuras pārvadā pa gaisu vai jūru

1. Atļauju izmantot Savienības tranzīta procedūras papīra formā attiecībā uz precēm, kuras pārvadā pa gaisu vai jūru, piešķir pieteikuma iesniedzējiem, kuri izpilda šādus nosacījumus:

a) Savienības tranzīta procedūras papīra formā attiecībā uz precēm, kuras pārvadā pa gaisu, gadījumā pieteikuma iesniedzējs ir aviosabiedrība;

b) Savienības tranzīta procedūras papīra formā attiecībā uz precēm, kuras pārvadā pa jūru, gadījumā pieteikuma iesniedzējs ir kuģošanas sabiedrība;

c) pieteikuma iesniedzējs veic uzņēmējdarbību Savienības muitas teritorijā;

d) pieteikuma iesniedzējs regulāri izmanto Savienības tranzīta procedūru vai kompetentais muitas dienests zina, ka pieteikuma iesniedzējs var izpildīt pienākumus saskaņā ar procedūru; un

e) pieteikuma iesniedzējs nav izdarījis smagus vai atkārtotus muitas vai nodokļu tiesību aktu pārkāpumus.

2. Atļauju izmantot Savienības tranzīta procedūras papīra formā attiecībā uz precēm, kuras pārvadā pa gaisu vai jūru, piemēro atļaujā norādītajās dalībvalstīs.

27. pants

Atļauja izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu

1. Atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu, piešķir pieteikuma iesniedzējiem, kuri izpilda šādus nosacījumus:

a) pieteikuma iesniedzējs ir aviosabiedrība, ka apkalpo ievērojamu skaitu lidojumu starp Savienības lidostām;

b) pieteikuma iesniedzējs veic uzņēmējdarbību Savienības muitas teritorijā vai tam ir reģistrēts birojs, galvenā mītne vai pastāvīga uzņēmējdarbības vieta Savienībā;

c) pieteikuma iesniedzējs regulāri izmanto Savienības tranzīta procedūru vai kompetentais muitas dienests zina, ka pieteikuma iesniedzējs var izpildīt pienākumus saskaņā ar procedūru; un

d) pieteikuma iesniedzējs nav izdarījis smagus vai atkārtotus muitas vai nodokļu tiesību aktu pārkāpumus.

2. Par minētās atļaujas pieteikuma pieņemšanu kompetentie muitas dienesti paziņo pārējām dalībvalstīm, kuru teritorijā atrodas nosūtīšanas un galamērķa lidostas, kuras saistītas ar elektroniskām sistēmām, kas ļauj apmainīties ar informāciju.

Ja 60 dienu laikā pēc paziņojuma dienas nav saņemts neviens iebildums, kompetentie muitas dienesti izdod atļauju.

3. Atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu, piemēro Savienības tranzīta operācijām starp atļaujā norādītajām lidostām.

28. pants

Atļauja izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru

1. Atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru, piešķir pieteikuma iesniedzējiem, kuri izpilda šādus nosacījumus:

a) pieteikuma iesniedzējs ir kuģošanas sabiedrība, ka apkalpo ievērojamu skaitu reisu starp Savienības ostām;

b) pieteikuma iesniedzējs veic uzņēmējdarbību Savienības muitas teritorijā vai tam ir reģistrēts birojs, galvenā mītne vai pastāvīga uzņēmējdarbības vieta Savienībā;

c) pieteikuma iesniedzējs regulāri izmanto Savienības tranzīta procedūru vai kompetentais muitas dienests zina, ka pieteikuma iesniedzējs var izpildīt pienākumus saskaņā ar procedūru; un

d) pieteikuma iesniedzējs nav izdarījis smagus vai atkārtotus muitas vai nodokļu tiesību aktu pārkāpumus.

2. Par minētās atļaujas pieteikuma pieņemšanu kompetentie muitas dienesti paziņo pārējām dalībvalstīm, kuru teritorijā atrodas nosūtīšanas un galamērķa ostas, kuras saistītas ar elektroniskām sistēmām, kas ļauj apmainīties ar informāciju.

Ja 60 dienu laikā pēc paziņojuma dienas nav saņemts neviens iebildums, kompetentie muitas dienesti izdod atļauju.

3. Atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru, piemēro vienīgi attiecībā uz Savienības tranzīta operācijām starp atļaujā norādītajām ostām.

29. pants

Noteikumi par atļaujām izmantot Savienības tranzīta procedūras papīra formā attiecībā uz precēm, kuras pārvadā pa dzelzceļu, gaisu vai jūru, un izmantot Savienības tranzīta procedūras, kuru pamatā ir elektronisks manifests, attiecībā uz precēm, kuras pārvadā pa gaisu vai jūru

1. Iepriekš 25., 26., 27. un 28. pantā minēto atļauju piešķir vienīgi tad, ja:

a) kompetentais muitas dienests uzskata, ka tas spēs uzraudzīt Savienības tranzīta procedūras izmantošanu un veikt kontroli bez tādas administratīvās slodzes, kas nebūtu samērojama ar attiecīgās personas prasībām;

b) pieteikuma iesniedzējs veic uzskaiti, kas kompetentajām muitas iestādēm ļauj veikt efektīvu kontroli.

2. Ja pieteikuma iesniedzējs ir AEO atļaujas turētājs saskaņā ar Kodeksa 38. panta 2. punkta a) apakšpunktu, uzskata, ka ir izpildītas 25. panta 1. punkta d) apakšpunktā, 26. panta 1. punkta e) apakšpunktā, 27. panta 1. punkta d) apakšpunktā, 28. panta 1. punkta d) apakšpunktā un šā panta 1. punktā minētās prasības.

30. pants

CIM preču pavadzīme kā tranzīta deklarācija, lai izmantotu Savienības tranzīta procedūru papīra formā attiecībā uz precēm, kuras pārvadā pa dzelzceļu

Ja CIM preču pavadzīmi izmanto pārvadājumu operācijām, kuras, savstarpēji sadarbojoties, veic atzīti dzelzceļa uzņēmumi, CIM preču pavadzīmi uzskata par tranzīta deklarāciju, lai izmantotu Savienības tranzīta procedūru papīra formā attiecībā uz precēm, kuras pārvadā pa dzelzceļu.

31. pants

Savienības tranzīta procedūras papīra formā attiecībā uz precēm, kuras pārvadā pa dzelzceļu, izmantotājs un tā pienākumi

1. Savienības tranzīta procedūras papīra formā attiecībā uz precēm, kuras pārvadā pa dzelzceļu, izmantotājs ir viens no šiem:

a) atzīts dzelzceļa uzņēmums, kas veic uzņēmējdarbību dalībvalstī un pieņem preces pārvadāšanai saskaņā ar CIM preču pavadzīmi kā tranzīta deklarāciju, lai izmantotu Savienības tranzīta procedūru papīra formā attiecībā uz precēm, kuras pārvadā pa dzelzceļu, un kas aizpilda CIM preču pavadzīmes 58b aili, norādot “jā” un ierakstot savu UIC kodu; vai

b) ja pārvadājuma operācija sākas ārpus Savienības muitas teritorijas un preces ieved minētajā muitas teritorijā, jebkurš cits atzīts dzelzceļa uzņēmums, kas veic uzņēmējdarbību dalībvalstī un kura vārdā trešās valsts dzelzceļa uzņēmums aizpilda 58b aili.

2. Minētās procedūras izmantotājs netieši kļūst atbildīgs par to, ka arī nākamie vai aizvietotāji dzelzceļa uzņēmumi, kas piedalās Savienības tranzīta procedūras izmantošanā papīra formā, izpilda prasības, kas izvirzītas Savienības tranzīta procedūrai papīra formā attiecībā uz precēm, kuras pārvadā pa dzelzceļu.

32. pants

Atzītā dzelzceļa uzņēmuma pienākumi

1. Preces pakāpeniski pārņem dažādi atzīti dzelzceļa uzņēmumi un pārvadā valsts mērogā, un iesaistītie atzītie dzelzceļa uzņēmumi paziņo, ka tie ir kopīgi atbildīgi par jebkuru iespējamu muitas parādu attiecībā pret muitas dienestu.

2. Neskarot procedūras izmantotāja pienākumus, kā minēts Kodeksa 233. panta 1. un 2. punktā, arī citi atzīti dzelzceļa uzņēmumi, kuri pārņem preces pārvadājuma operācijas laikā un kuri ir norādīti CIM preču pavadzīmes 57. ailē, ir atbildīgi par pienācīgu pieteikumu, lai izmantotu Savienības tranzīta procedūru papīra formā attiecībā uz precēm, kuras pārvadā pa dzelzceļu.

3. Dzelzceļa uzņēmumi, savstarpēji sadarbojoties, pārvalda vispārpieņemtu sistēmu, kas vajadzīga, lai pārbaudītu un izmeklētu neatbilstības saistībā ar to preču pārvietošanu, un ir atbildīgi par šādām darbībām:

a) atsevišķa pārvadājumu izmaksu veikšana, pamatojoties uz informāciju, kurai jābūt pieejamai par katru Savienības tranzīta operāciju attiecībā uz precēm, kuras pārvadā pa dzelzceļu, un par katru mēnesi attiecībā uz attiecīgajiem neatkarīgajiem atzītajiem dzelzceļa uzņēmumiem katrā dalībvalstī;

b) pārvadājumu izmaksu dalījums par katru dalībvalsti, kuras teritorijā ieved preces, kad tiek izmantota Savienības tranzīta operācija attiecībā uz precēm, kuras pārvadā pa dzelzceļu; un

c) attiecīgās to izmaksu daļas samaksa, kuras radījis katrs atzītais dzelzceļa uzņēmums, kurš sadarbojas.

33. pants

Formalitātes nosūtītājā muitas iestādē

1. Ja precēm piemēro Savienības tranzīta procedūru papīra formā attiecībā uz precēm, kuras pārvadā pa dzelzceļu, un Savienības tranzīta operācija sākas un jābeidz Savienības muitas teritorijā, preces un CIM preču pavadzīmi uzrāda nosūtītājā muitas iestādē.

2. Nosūtītāja muitas iestāde ailē, kas CIM preču pavadzīmes 1., 2. un 3. lapā paredzēta muitai, skaidri salasāmi norāda šādus datus:

a) kodu “T1”, ja preces pārvieto atbilstīgi Savienības ārējā tranzīta procedūrai saskaņā ar Kodeksa 226. panta 1. un 2. punktu;

b) kodu “T2”, ja preces pārvieto atbilstīgi Savienības iekšējā tranzīta procedūrai saskaņā ar Kodeksa 227. panta 1. punktu; vai

c) kodu “T2F” gadījumā, kas minēts Deleģētās regulas (ES) 2015/2446 188. pantā. Kodus “T2” un “T2F” autentificē ar nosūtītājas muitas iestādes zīmogu.

3. Visus CIM preču pavadzīmes eksemplārus atdod atpakaļ attiecīgajai personai.

4. Atzītais dzelzceļa uzņēmums nodrošina to, lai preces, kuras pārvadā saskaņā ar Savienības tranzīta procedūru papīra formā attiecībā uz precēm, kuras pārvadā pa dzelzceļu, būtu identificētas ar etiķetēm, uz kurām ir piktogramma pēc 10. pielikumā norādītā parauga. Etiķetes piestiprina CIM preču pavadzīmei vai tieši uzdrukā uz tās un attiecīgajam dzelzceļa vagonam, ja tas ir pilnībā piekrauts, vai citos gadījumos – atsevišķajam iepakojumam vai atsevišķajiem iepakojumiem. Etiķetes var aizstāt ar zīmoga nospiedumu, kurā attēlota 10. pielikumā parādītā piktogramma.

5. Ja pārvadājuma operācija sākas ārpus Savienības muitas teritorijas un tā jābeidz minētajā teritorijā, muitas iestāde, kuras kompetencē ir robežstacija, caur kuru preces ieved Savienības muitas teritorijā, rīkojas kā nosūtītāja muitas iestāde.

Nosūtītājā muitas iestādē nekādas formalitātes nav jākārto.

34. pants

Kravas saraksti

1. Ja CIM preču pavadzīmē ir iekļauts vairāk nekā viens vagons vai konteiners, var izmantot kravas sarakstus 11. pielikumā norādītajā formā.

2. Kravas sarakstos iekļauj tā vagona numuru, uz kuru attiecas CIM preču pavadzīmes, vai attiecīgā gadījumā – tā konteinera numuru, kurā ir preces.

3. Ja Savienības teritorijā sāktās pārvadājumu operācijās ir gan tādas preces, kuras pārvieto atbilstīgi Savienības ārējā tranzīta procedūrai, gan tādas preces, kuras pārvieto atbilstīgi Savienības iekšējā tranzīta procedūrai, sagatavo atsevišķus kravas sarakstus.

Par katru no abām preču kategorijām sagatavotu kravas sarakstu sērijas numurus ieraksta ailē, kas CIM preču pavadzīmē paredzēta preču aprakstam.

4. Kravas saraksti, kas pievienoti CIM preču pavadzīmei, ir neatņemama tās sastāvdaļa, un tiem ir tādas pašas juridiskās sekas.

5. Kravas sarakstu oriģinālus autentificē ar nosūtīšanas stacijas zīmogu.

35. pants

Formalitātes tranzīta muitas iestādē

Ja piemēro Savienības tranzīta procedūru papīra formā attiecībā uz precēm, kuras pārvadā pa dzelzceļu, tranzīta muitas iestādē nav jākārto nekādas formalitātes.

36. pants

Formalitātes galamērķa muitas iestādē

1. Ja preces, kurām piemērota Savienības tranzīta procedūra papīra formā attiecībā uz precēm, kuras pārvadā pa dzelzceļu, tiek atvestas uz galamērķa muitas iestādi, minētajā muitas iestādē atzītais dzelzceļa uzņēmums uzrāda šādus elementus:

a) preces;

b) CIM preču pavadzīmes 2. un 3. lapu. Galamērķa muitas iestāde CIM preču pavadzīmes 2. lapu atdod atpakaļ atzītajam dzelzceļa uzņēmumam pēc tam, kad tā to apzīmogojusi, un patur CIM preču pavadzīmes 3. lapu.

2. Muitas iestāde, kuras kompetencē ir galamērķa stacija, rīkojas kā galamērķa muitas iestāde.

Tomēr, ja preces laiž brīvā apgrozībā vai tām piemēro citu muitas procedūru kādā starpstacijā, muitas iestāde, kuras kompetencē ir minētā stacija, rīkojas kā galamērķa muitas iestāde. Minētā muitas iestāde apzīmogo CIM preču pavadzīmes 2. un 3. lapu un CIM preču pavadzīmes 3. lapas papildu eksemplāru, ko uzrāda atzītais dzelzceļa uzņēmums, un apstiprina ar vienu no šīm norādēm:

— Cleared,

— Dédouané,

— Verzollt,

— Sdoganato,

— Vrijgemaakt,

— Toldbehandlet,

— Εκτελωνισμένο,

— Despachado de aduana,

— Desalfandegado,

— Tulliselvitetty,

— Tullklarerat,

— Propuštěno,

— Lõpetatud,

— Nomuitots,

— Išleista,

— Vámkezelve,

— Mgħoddija,

— Odprawiony,

— Ocarinjeno,

— Prepustené,

— Оформено,

— Vămuit vai

— Ocarinjeno.

Muitas iestāde CIM preču pavadzīmes 2. un 3. lapu nekavējoties atdod atpakaļ atzītajam dzelzceļa uzņēmumam pēc tam, kad tā tās apzīmogojusi, un patur CIM preču pavadzīmes 3. lapas papildu eksemplāru.

3. Šā panta 2. punktā minēto procedūru nepiemēro produktiem, uz kuriem attiecas akcīzes nodokļi, kā noteikts Padomes Direktīvas 2008/118/EK ( 6 ) 1. panta 1. punktā.

4. Šā panta 2. punktā minētajā gadījumā galamērķa dalībvalsts kompetentais muitas dienests var pieprasīt a posteriori pārbaudīt apstiprinājumus, ko par starpstaciju kompetentais muitas dienests veicis CIM preču pavadzīmes 2. un 3. lapā.

5. Regulas 33. panta 1., 2. un 3. punktu piemēro gadījumos, kad izmanto Savienības tranzīta procedūru papīra formā attiecībā uz precēm, kuras pārvadā pa dzelzceļu, ja pārvadājuma operācija sākas Savienības muitas teritorijā un tā jābeidz ārpus minētās teritorijas.

Muitas iestāde, kuras kompetencē ir robežstacija, caur kuru preces, kurām piemērota Savienības tranzīta procedūra papīra formā attiecībā uz precēm, kuras pārvadā pa dzelzceļu, izved no Savienības muitas teritorijas, rīkojas kā galamērķa muitas iestāde. Galamērķa muitas iestādē nekādas formalitātes nav jākārto.

37. pants

Pārvadājuma līguma grozījumi

Ja pārvadājuma līgumu groza tā, ka:

a) pārvadājuma operācija, kas bija jābeidz ārpus Savienības muitas teritorijas, beidzas tajā; vai

b) pārvadājuma operācija, kas bija jābeidz Savienības muitas teritorijā, beidzas ārpus tās,

atzītie dzelzceļa uzņēmumi grozīto līgumu izpilda tikai ar nosūtītājas muitas iestādes iepriekšēju piekrišanu.

Visos citos gadījumos atzītie dzelzceļa uzņēmumi grozīto līgumu var izpildīt; par veikto grozījumu tie nekavējoties informē nosūtītāju muitas iestādi.

38. pants

Savienības tranzīta procedūra papīra formā attiecībā uz precēm, kuras pārvadā pa dzelzceļu, ja pārvadājums sākas un beidzas ārpus Savienības muitas teritorijas

Ja piemēro Savienības tranzīta procedūru papīra formā attiecībā uz precēm, kuras pārvadā pa dzelzceļu, un pārvadājums sākas un jābeidz ārpus Savienības muitas teritorijas, muitas iestādes, kurām jārīkojas kā nosūtītājai muitas iestādei un kā galamērķa muitas iestādei, ir attiecīgi 33. panta 5. punktā un 36. panta 5. punktā minētās muitas iestādes.

Nosūtītājā vai galamērķa muitas iestādē nekādas formalitātes nav jākārto.

39. pants

Iekšējā tranzīta procedūra

1. Ja piemēro Konvencijas par kopīgā tranzīta procedūru noteikumus un Savienības preces pārvadā caur vienu vai vairākām kopīgā tranzīta valstīm, precēm piemēro Savienības iekšējā tranzīta procedūru visā pārvadājuma laikā no nosūtīšanas stacijas Savienības muitas teritorijā līdz galamērķa stacijai Savienības muitas teritorijā saskaņā ar katras dalībvalsts paredzētiem noteikumiem, neuzrādot CIM preču pavadzīmi un preces nosūtītājā muitas iestādē un nepiestiprinot vai nedrukājot etiķetes, kas minētas 33. panta 4. punktā.

Galamērķa muitas iestādē nekādas formalitātes nav jākārto.

2. Ja Savienības preces no vietas vienā dalībvalstī uz vietu citā dalībvalstī pa dzelzceļu pārved caur vienu teritoriju vai vairākām teritorijām trešā valstī, kas nav kopīgā tranzīta valsts, piemēro Savienības iekšējā tranzīta procedūru. Šajā gadījumā 1. punkta noteikumus piemēro mutatis mutandis.

3. Šā panta 2. punktā minētajā gadījumā aptur Savienības tranzīta procedūras papīra formā attiecībā uz precēm, kuras pārvadā pa dzelzceļu, piemērošanu trešās valsts teritorijā.

40. pants

Ārējā tranzīta procedūra

Gadījumos, kas minēti 33. panta 5. punktā un 38. pantā, precēm piemēro Savienības ārējā tranzīta procedūru, ja vien Savienības preču statuss nav noteikts saskaņā ar Kodeksa 153., 154. un 155. pantu.

41. pants

Atzīto dzelzceļa uzņēmumu grāmatvedība un muitas kontrole

1. Atzītie dzelzceļa uzņēmumi veic uzskaiti savā grāmatvedībā un izmanto vispārpieņemto sistēmu, kas ieviesta minētajā grāmatvedībā, lai izmeklētu neatbilstības.

2. Tās dalībvalsts muitas dienestam, kurā atzītais dzelzceļa uzņēmums veic uzņēmējdarbību, ir piekļuve datiem minētā uzņēmuma grāmatvedībā.

3. Muitas kontroles vajadzībām atzītais dzelzceļa uzņēmums galamērķa valstī dara pieejamas visas CIM preču pavadzīmes, kas izmantotas kā tranzīta deklarācija, lai izmantotu Savienības tranzīta procedūru papīra formā attiecībā uz precēm, kuras pārvadā pa dzelzceļu, galamērķa dalībvalsts muitas dienestam saskaņā ar visiem noteikumiem, kas paredzēti, savstarpēji vienojoties ar šo dienestu.

42. pants

Savienības tranzīta procedūras izmantošana

1. Ja piemēro Savienības tranzīta procedūru, 25. pants un 29. līdz 45. pants neliedz izmantot procedūru, kas paredzēta Deleģētās regulas (ES) 2015/2446 188., 189. un 190. pantā un Īstenošanas regulas (ES) 2015/2447 291. līdz 312. pantā un 72-04. pielikuma 19. punktā, tomēr piemēro arī šīs regulas 33. panta 4. punktu un 41. pantu.

2. Gadījumos, kas minēti 1. punktā, CIM preču pavadzīmes sagatavošanas laikā ailē, kas paredzēta pavaddokumentu ziņām, izdara skaidri salasāmu atsauci uz tranzīta deklarācijas MRN.

3. Turklāt CIM preču pavadzīmes 2. lapu autentificē dzelzceļa uzņēmums, kura kompetencē ir pēdējā Savienības tranzīta operācijā iesaistītā dzelzceļa stacija. Šis uzņēmums autentificē dokumentu pēc tam, kad ir pārliecinājies, ka uz preču pārvadājumu attiecas Savienības tranzīta deklarācija.

43. pants

Atzītais nosūtītājs

Ja CIM preču pavadzīme kā tranzīta deklarācija un preces nosūtītājā muitas iestādē nav jāuzrāda tādu preču gadījumā, kurām atzītais nosūtītājs paredzējis piemērot Savienības tranzīta procedūru papīra formā attiecībā uz precēm, kuras pārvadā pa dzelzceļu, nosūtītāja muitas iestāde veic vajadzīgos pasākumus, lai nodrošinātu, ka uz CIM preču pavadzīmes 1., 2. un 3. lapas attiecīgi ir kods “T1”, “T2” vai “T2F.”

44. pants

Atzītais saņēmējs

Ja preces atved pie atzītā saņēmēja, kā minēts Kodeksa 233. panta 4. punkta b) apakšpunktā, muitas dienesti var noteikt, ka, atkāpjoties no Īstenošanas regulas (ES) 2015/2447 315. panta, atzītais dzelzceļa uzņēmums vai pārvadājuma uzņēmums tieši nogādā CIM preču pavadzīmes 2. un 3. lapu galamērķa muitas iestādei.

45. pants

Citas Savienības tranzīta procedūras papīra formā izmantošana attiecībā uz precēm, kuras pārvadā pa dzelzceļu

Ja ir garantēta to Savienības pasākumu īstenošana, kas attiecas uz precēm, kurām piemērota Savienības tranzīta procedūra,

a) dalībvalstīm ir tiesības turpināt piemērot tādas citas Savienības tranzīta procedūras papīra formā attiecībā uz precēm, kuras pārvadā pa dzelzceļu, kuras tās jau ir noteikušas, izmantojot savstarpējas divpusējas vai daudzpusējas vienošanās; un

b) attiecībā uz precēm, kuras nav nepieciešams pārvietot uz citas dalībvalsts teritoriju, katrai dalībvalstij ir tiesības turpināt piemērot citas Savienības tranzīta procedūras papīra formā attiecībā uz precēm, kuras pārvadā pa dzelzceļu.

46. pants

Manifests kā tranzīta deklarācija, lai izmantotu Savienības tranzīta procedūru papīra formā attiecībā uz precēm, kuras pārvadā pa gaisu

1. Aviosabiedrība var saņemt atļauju izmantot preču manifestu kā tranzīta deklarāciju, ja tas pēc būtības atbilst veidlapai, kas iekļauta 1944. gada 7. decembrī Čikāgā parakstītās Starptautiskās Civilās aviācijas konvencijas 9. pielikuma 3. papildinājumā.

2. Atļaujā, kas minēta 26. pantā, norāda manifesta formu un nosūtīšanas un galamērķa lidostas Savienības tranzīta operācijām. Aviosabiedrība, kurai atļauja piešķirta saskaņā ar 26. pantu, nosūta minētās atļaujas autentificētu eksemplāru katras attiecīgās lidostas kompetentajiem muitas dienestiem.

3. Ja transporta operācijā ir iekļautas preces, kuras pārvieto atbilstoši Savienības ārējā tranzīta procedūrai saskaņā ar Kodeksa 226. pantu, vai preces, kuras pārvieto saskaņā ar Deleģētās regulas (ES) 2015/2446 188. pantu, minētās preces norāda atsevišķos manifestos.

47. pants

Formalitātes, kuras jākārto aviosabiedrībai

1. Aviosabiedrība manifestā norāda šādu informāciju:

a) kodu “T1”, ja preces pārvadā atbilstīgi Savienības ārējā tranzīta procedūrai saskaņā ar Kodeksa 226. pantu;

b) kodu “T2F” gadījumā, kas minēts Deleģētās regulas (ES) 2015/2446 188. pantā;

c) tās aviosabiedrības nosaukumu, kas pārvadā preces;

d) lidojuma numuru;

e) lidojuma datumu;

f) nosūtīšanas lidostu un galamērķa lidostu.

2. Papildus 1. punktā prasītajai informācijai aviosabiedrība par katru sūtījumu minētajā manifestā norāda šādu informāciju:

a) gaisa kravas pavadzīmes numuru;

b) iepakojumu skaitu;

c) preču tirdzniecības aprakstu, tostarp visus datus, kas vajadzīgi to identificēšanai;

d) bruto svaru.

3. Ja preces ir sagrupētas, to aprakstu manifestā vajadzības gadījumā aizstāj ar ierakstu “konsolidācija”, ko var saīsināt. Minētajā gadījumā gaisa kravas pavadzīmēs, kas attiecas uz sūtījumiem manifestā, iekļauj preču tirdzniecības aprakstu, tostarp visus datus, kas vajadzīgi to identificēšanai. Šīs gaisa kravas pavadzīmes pievieno manifestam.

4. Aviosabiedrība norāda datumu un paraksta manifestu.

5. Vismaz divus manifesta eksemplārus uzrāda kompetentajiem muitas dienestiem nosūtīšanas lidostā; tie patur vienu eksemplāru.

6. Vienu manifesta eksemplāru uzrāda kompetentajiem muitas dienestiem galamērķa lidostā.

48. pants

To manifestu saraksta pārbaude, kurus izmanto kā papīra formas tranzīta deklarāciju attiecībā uz precēm, kuras pārvadā pa gaisu

1. Vienreiz mēnesī kompetentie muitas dienesti katrā galamērķa lidostā autentificē to manifestu sarakstu, kurus sagatavojušas aviosabiedrības un kuri tika uzrādīti minētajiem dienestiem iepriekšējā mēneša laikā, un nosūta to muitas dienestiem katrā nosūtīšanas lidostā.

2. Minētajā sarakstā ir šāda informācija par katru manifestu:

a) manifesta numurs;

b) kods, ar ko manifests tiek identificēts kā tranzīta deklarācija saskaņā ar 47. panta 1. punkta a) un b) apakšpunktu;

c) tās aviosabiedrības nosaukums, kas pārvadāja preces;

d) lidojuma numurs; un

e) lidojuma datums.

3. Atļaujā, kas minēta 26. pantā, var būt arī noteikts, ka pašas aviosabiedrības var nosūtīt 1. punktā minēto sarakstu kompetentajiem muitas dienestiem katrā nosūtīšanas lidostā.

4. Ja tiek konstatētas neatbilstības saistībā ar informāciju manifestos, kas iekļauti sarakstā, galamērķa lidostas kompetentie muitas dienesti informē nosūtīšanas lidostas kompetentos muitas dienestus un kompetento muitas dienestu, kas piešķīra atļauju, īpaši norādot uz attiecīgo preču gaisa kravas pavadzīmēm.

49. pants

Manifests kā tranzīta deklarācija, lai izmantotu Savienības tranzīta procedūru papīra formā attiecībā uz precēm, kuras pārvadā pa jūru

1. Kuģošanas sabiedrība, kurai ir piešķirta atļauja saskaņā ar 26. pantu, izmanto preču manifestu kā tranzīta deklarāciju atļaujā norādītajā formā.

2. Atļaujā norāda nosūtīšanas un galamērķa ostas Savienības tranzīta operācijām. Kuģošanas sabiedrība, kurai ir piešķirta atļauja saskaņā ar 26. pantu, nosūta atļaujas autentificētu eksemplāru katras attiecīgās ostas muitas dienestiem.

3. Ja transporta operācijā ir iekļautas preces, kuras pārvieto atbilstoši Savienības ārējā tranzīta procedūrai saskaņā ar Kodeksa 226. pantu, vai preces, kuras pārvieto saskaņā ar Deleģētās regulas (ES) 2015/2446 188. pantu, minētās preces norāda atsevišķos manifestos.

50. pants

Formalitātes, kuras jākārto kuģošanas sabiedrībai

1. Kuģošanas sabiedrība manifestā norāda šādu informāciju:

a) kodu “T1”, ja preces pārvadā atbilstīgi Savienības ārējā tranzīta procedūrai saskaņā ar Kodeksa 226. pantu;

b) kodu“T2F” gadījumā, kas minēts Deleģētās regulas (ES) 2015/2446 188. pantā;

c) kuģošanas sabiedrības, kas pārvadā preces, nosaukumu un pilnu adresi;

d) kuģa identifikācijas datus;

e) nosūtīšanas ostu;

f) galamērķa ostu;

g) jūras pārvadājuma operācijas datumu.

2. Papildus 1. punktā prasītajai informācijai kuģošanas sabiedrība par katru sūtījumu minētajā manifestā norāda šādu informāciju:

a) konosamenta numuru;

b) iepakojumu skaitu, veidu, marķējumus un identifikācijas numurus;

c) preču tirdzniecības aprakstu, tostarp visus datus, kas vajadzīgi to identificēšanai;

d) bruto svaru;

e) attiecīgā gadījumā – konteineru identifikācijas numurus.

3. Kuģošanas sabiedrība norāda datumu un paraksta manifestu.

4. Vismaz divus manifesta eksemplārus uzrāda kompetentajiem muitas dienestiem nosūtīšanas ostā; tie patur vienu eksemplāru.

5. Vienu manifesta eksemplāru uzrāda kompetentajiem muitas dienestiem galamērķa ostā.

51. pants

To manifestu saraksta pārbaude, kurus izmanto kā papīra formas tranzīta deklarāciju attiecībā uz precēm, kuras pārvadā pa jūru

1. Vienreiz mēnesī kompetentie muitas dienesti katrā galamērķa ostā autentificē to manifestu sarakstu, kurus sagatavojušas kuģošanas sabiedrības un kuri tika iesniegti minētajiem dienestiem iepriekšējā mēneša laikā, un nosūta to kompetentajiem muitas dienestiem katrā nosūtīšanas ostā.

2. Minētajā sarakstā ir šāda informācija par katru manifestu:

a) manifesta numurs;

b) kods, ar ko manifests tiek identificēts kā tranzīta deklarācija saskaņā ar 50. panta 1. punkta a) un b) apakšpunktu;

c) tās kuģošanas sabiedrības nosaukums, kas pārvadāja preces; un

d) jūras pārvadājuma operācijas datums.

3. Atļaujā, kas minēta 26. pantā, var būt arī noteikts, ka pašas kuģošanas sabiedrības var nosūtīt 1. punktā minēto sarakstu kompetentajiem muitas dienestiem katrā nosūtīšanas ostā.

4. Ja tiek konstatētas neatbilstības saistībā ar informāciju manifestos, kas iekļauti sarakstā, galamērķa ostas kompetentie muitas dienesti informē nosūtīšanas ostas kompetentos muitas dienestus un dienestu, kas piešķīra atļauju, īpaši norādot uz attiecīgo preču konosamentiem.

52. pants

Elektronisks manifests kā tranzīta deklarācija, lai izmantotu Savienības tranzīta procedūru attiecībā uz precēm, kuras pārvadā pa gaisu

1. Izmantojot elektronisku sistēmu, kas ļauj apmainīties ar informāciju, aviosabiedrība nosūta galamērķa lidostai manifestu, kas sagatavots nosūtīšanas lidostā.

2. Aviosabiedrība norāda vienu no šādiem kodiem pie attiecīgajām pozīcijām manifestā:

a) “T1”, ja preces pārvadā atbilstīgi Savienības ārējā tranzīta procedūrai saskaņā ar Kodeksa 226. pantu;

b) “T2F” gadījumā, kas minēts Deleģētās regulas (ES) 2015/2446 188. pantā;

c) “TD” precēm, kuras jau pārvieto saskaņā ar Savienības tranzīta procedūru vai kuras pārvadā saskaņā ar ievešanas pārstrādei, uzglabāšanas muitas noliktavas vai pagaidu ievešanas procedūru. Šādos gadījumos aviosabiedrība ieraksta kodu “TD” arī atbilstošajā gaisa kravas pavadzīmē, kā arī norādi par izmantoto procedūru, tranzīta deklarācijas vai nodošanas dokumenta numuru un datumu un izdevējas iestādes nosaukumu;

d) “C” Savienības precēm, kuras netiek pārvietotas saskaņā ar Savienības tranzīta procedūru;

e) “X” eksportējamām Savienības precēm, kuras netiek pārvietotas saskaņā ar Savienības tranzīta procedūru.

3. Manifestā iekļauj arī 47. panta 1. punkta c) līdz f) apakšpunktā un 2. punktā minēto informāciju.

4. Uzskata, ka Savienības tranzīta procedūra ir pabeigta, ja manifests, kas nosūtīts, izmantojot elektronisku sistēmu, kura ļauj apmainīties ar informāciju, ir pieejams galamērķa lidostas kompetentajiem muitas dienestiem un tiem ir uzrādītas preces.

5. Saskaņā ar 29. panta 1. punkta b) apakšpunktu aviosabiedrības veiktās uzskaites datos ietver vismaz 2. un 3. punktā minēto informāciju.

Vajadzības gadījumā kompetentie muitas dienesti galamērķa lidostā nosūta kompetentajiem muitas dienestiem nosūtīšanas lidostā pārbaudīšanai attiecīgās manifestu ziņas, kas saņemtas, izmantojot elektronisku sistēmu, kura ļauj apmainīties ar informāciju.

6. Aviosabiedrība paziņo kompetentajiem muitas dienestiem par visiem pārkāpumiem un neatbilstībām.

7. Kompetentie muitas dienesti galamērķa lidostā iespējami ātri paziņo kompetentajiem muitas dienestiem nosūtīšanas lidostā un kompetentajam muitas dienestam, kas izdeva atļauju, par visiem pārkāpumiem un neatbilstībām.

53. pants

Elektronisks manifests kā tranzīta deklarācija, lai izmantotu Savienības tranzīta procedūru attiecībā uz precēm, kuras pārvadā pa jūru

1. Izmantojot elektronisku sistēmu, kas ļauj apmainīties ar informāciju, kuģošanas sabiedrība nosūta galamērķa ostai manifestu, kas sagatavots nosūtīšanas ostā.

2. Kuģošanas sabiedrība var izmantot vienu manifestu visām pārvadātajām precēm. Minētajā gadījumā tā norāda vienu no šādiem kodiem pie attiecīgajām pozīcijām manifestā:

a) “T1”, ja preces pārvadā atbilstīgi Savienības ārējā tranzīta procedūrai saskaņā ar Kodeksa 226. pantu;

b) “T2F” gadījumā, kas minēts Deleģētās regulas (ES) 2015/2446 188. pantā;

c) “TD” precēm, kuras jau pārvieto saskaņā ar Savienības tranzīta procedūru vai kuras pārvadā saskaņā ar ievešanas pārstrādei, uzglabāšanas muitas noliktavā vai pagaidu ievešanas procedūru. Šādos gadījumos kuģošanas sabiedrība ieraksta kodu “TD” arī atbilstošajā konosamentā vai citā atbilstīgā tirdzniecības dokumentā, kā arī atsauci uz izmantoto procedūru, tranzīta deklarācijas vai nodošanas dokumenta numuru un datumu un izdevējas iestādes nosaukumu;

d) “C” Savienības precēm, kuras nepārvieto saskaņā ar Savienības tranzīta procedūru;

e) “X” eksportējamām Savienības precēm, kuras nepārvieto saskaņā ar Savienības tranzīta procedūru.

3. Manifestā iekļauj arī 50. panta 1. punkta c) līdz g) apakšpunktā un 2. punktā paredzēto informāciju.

4. Uzskata, ka Savienības tranzīta procedūra ir pabeigta, ja manifests, kas nosūtīts, izmantojot elektronisku sistēmu, kura ļauj apmainīties ar informāciju, ir pieejams galamērķa ostas kompetentajiem muitas dienestiem un tiem ir uzrādītas preces.

5. Saskaņā ar 29. panta 1. punkta b) apakšpunktu kuģošanas sabiedrības veiktās uzskaites datos ietver vismaz 2. un 3. punktā minēto informāciju.

Vajadzības gadījumā kompetentie muitas dienesti galamērķa ostā nosūta kompetentajiem muitas dienestiem nosūtīšanas ostā pārbaudīšanai attiecīgās manifestu ziņas, kas saņemtas, izmantojot elektronisku sistēmu, kura ļauj apmainīties ar informāciju.

6. Kuģošanas sabiedrība paziņo kompetentajam muitas dienestam par visiem pārkāpumiem un neatbilstībām.

Kompetentie muitas dienesti galamērķa ostā iespējami ātri paziņo kompetentajiem muitas dienestiem nosūtīšanas ostā un kompetentajam muitas dienestam, kas izdeva atļauju, par visiem pārkāpumiem un neatbilstībām.







7. NODAĻA

No savienības muitas teritorijas izvestas preces

54. pants

Preču izvešana

Līdz Īstenošanas lēmuma 2014/255/ES pielikumā minētās SMK AES ieviešanas datumiem muitas dienesti var atļaut, ka ar preču izvešanu no Savienības muitas teritorijas saistītās informācijas apmaiņai un glabāšanai var izmantot citus līdzekļus, kas nav elektroniskās datu apstrādes metodes.







8. NODAĻA

NOBEIGUMA NOTEIKUMI

55. pants

Grozījumi Deleģētajā regulā (ES) 2015/2446

Deleģēto regulu (ES) 2015/2446 groza šādi:

1) regulas 2. pantam pievieno šādus punktus: “3. Atkāpjoties no šā panta 1. punkta, līdz Saistošās izziņas par tarifu (SIT) sistēmas un Surveillance 2 sistēmas, kuras minētas Īstenošanas lēmuma 2014/255/ES pielikumā, jaunināšanas pirmā posma ieviešanas datumam nepiemēro šīs regulas A pielikuma 1.a sleju un piemēro attiecīgās datu prasības, kas izklāstītas Komisijas Deleģētās regulas (ES) 2016/341 ( 7 ) 2. līdz 5. pielikumā. Atkāpjoties no šā panta 1. punkta, līdz AEO sistēmas, kura minēta Īstenošanas lēmuma 2014/255/ES pielikumā, jaunināšanas beigu datumam nepiemēro šīs regulas A pielikuma 2. sleju un piemēro attiecīgās datu prasības, kas izklāstītas Deleģētās regulas (ES) 2016/341 6. un 7. pielikumā. 4. Atkāpjoties no šā panta 2. punkta, IT sistēmām, kas uzskaitītas Deleģētās regulas (ES) 2016/341 1. pielikumā, līdz konkrēto IT sistēmu, kuras minētas Īstenošanas lēmuma 2014/255/ES pielikumā, attiecīgajiem ieviešanas datumiem vai jaunināšanas beigu datumiem nepiemēro kopīgās datu prasības, kas noteiktas šīs regulas B pielikumā. Attiecībā uz IT sistēmām, kas uzskaitītas Deleģētās regulas (ES) 2016/341 1. pielikumā, līdz konkrēto IT sistēmu, kuras minētas Īstenošanas lēmuma 2014/255/ES pielikumā, attiecīgajiem ieviešanas datumiem vai jaunināšanas beigu datumiem uz tādas informācijas, kas prasīta deklarācijām, paziņojumiem un muitas statusa apliecinājumiem, apmaiņu un glabāšanu attiecina Deleģētās regulas (ES) 2016/341 9. pielikumā izklāstītās datu prasības. Ja datu prasības attiecībā uz tādas informācijas, kas prasīta deklarācijām, paziņojumiem un muitas statusa apliecinājumiem, apmaiņu un glabāšanu, nav noteiktas Deleģētās regulas (ES) 2016/341 9. pielikumā, dalībvalstis nodrošina to, lai attiecīgās datu prasības ļautu piemērot noteikumus, kuri reglamentē minētās deklarācijas, paziņojumus un muitas statusa apliecinājumus. 5. Līdz SMK Muitas lēmumu sistēmas, kas minēta Īstenošanas lēmuma 2014/255/ES pielikumā, ieviešanas datumam muitas dienesti var pieņemt lēmumu, ka attiecībā uz turpmāk norādītajiem pieteikumiem un atļaujām ir piemērojamas attiecīgas alternatīvas datu prasības un nevis tās prasības, kas noteiktas šīs regulas A pielikumā: a) pieteikumi un atļaujas to summu, kas ir daļa no preču muitas vērtības, noteikšanas vienkāršošanai; b) pieteikumi un atļaujas, lai sniegtu vispārējos galvojumus; c) pieteikumi un atļaujas atliktajam maksājumam; d) pieteikumi un atļaujas, lai veiktu pagaidu uzglabāšanas vietu darbību, kas minēta Kodeksa 148. pantā; e) pieteikumi un atļaujas regulārai kuģu satiksmei; f) pieteikumi un atļaujas, lai saņemtu atzītā izdevēja statusu; g) pieteikumi un atļaujas, lai saņemtu atzītā banānu svērēja statusu; h) pieteikumi un atļaujas, lai veiktu pašnovērtējumu; i) pieteikumi un atļaujas, lai saņemtu atzītā saņēmēja statusu TIR operācijām; j) pieteikumi un atļaujas, lai saņemtu atzītā nosūtītāja statusu Savienības tranzītam; k) pieteikumi un atļaujas, lai saņemtu atzītā saņēmēja statusu Savienības tranzītam; l) pieteikumi un atļaujas, lai izmantotu īpašā veida plombas; m) pieteikumi un atļaujas, lai izmantotu tranzīta deklarāciju ar samazinātu datu kopu; n) pieteikumi un atļaujas, lai par muitas deklarāciju izmantotu elektronisku pārvadājuma dokumentu. 6. Ja dalībvalsts saskaņā ar 5. punktu pieņem lēmumu par to, ka piemēros alternatīvas datu prasības, tā nodrošina to, lai minētās alternatīvās datu prasības ļautu dalībvalstij pārliecināties, ka ir izpildīti nosacījumi attiecīgās atļaujas piešķiršanai un ka to starpā ir vismaz šādas prasības: a) pieteikuma iesniedzēja/atļaujas turētāja identifikācija (datu elements 3/2 Pieteikuma iesniedzēja/atļaujas vai lēmuma turētāja identifikācija vai, ja tā trūkst, derīgs pieteikuma iesniedzēja EORI numurs, datu elements 3/1 Pieteikuma iesniedzējs/atļaujas vai lēmuma turētājs); b) pieteikuma vai atļaujas veids (datu elements 1/1 Pieteikuma/lēmuma koda tips); c) attiecīgā gadījumā atļaujas izmantošana vienā vai vairākās dalībvalstīs (datu elements 1/4 Derīguma ģeogrāfiskais areāls – Savienība). 7. Līdz SMK Muitas lēmumu sistēmas ieviešanas datumam muitas dienesti var atļaut šīs regulas A pielikumā izklāstīto datu prasību vietā piemērot Deleģētās regulas (ES) 2016/341 12. pielikumā izklāstītās datu prasības attiecībā uz pieteikumiem un lēmumiem turpmāk norādītajās procedūrās: a) pieteikumi un atļaujas vienkāršotas deklarācijas izmantošanai; b) pieteikumi un atļaujas, lai veiktu centralizēto muitošanu; c) pieteikumi un atļaujas, lai veiktu ierakstu deklarētāja reģistros; d) pieteikumi un atļaujas, lai izmantotu ievešanas pārstrādei procedūru; e) pieteikumi un atļaujas, lai izmantotu izvešanas pārstrādei procedūru; f) pieteikumi un atļaujas, lai izmantotu galapatēriņa procedūru; g) pieteikumi un atļaujas, lai izmantotu pagaidu ievešanas procedūru; h) pieteikumi un atļaujas, lai veiktu uzglabāšanas vietu darbību preču uzglabāšanai muitas noliktavā. 8. Neskarot 7. punktu, ja atļaujas pieteikuma pamatā ir tāda muitas deklarācija, kas ir saskaņā ar šīs regulas 163. panta 1. punktu, tad līdz SMK Automatizētās eksporta kontroles sistēmas (AES) ieviešanas datumiem vai valstu importa sistēmu jaunināšanas beigu datumiem muitas deklarācijā ietver arī šādus datus: a) visām procedūrām kopīgas datu prasības: — preču pārstrādes vai izmantošanas veids, — preču un/vai pārstrādes produktu tehniskie apraksti un to identificēšanas līdzekļi, — paredzamais noslēgšanas laikposms, — ierosinātā noslēgšanas iestāde (nepiemēro galapatēriņam) un — pārstrādes vai izmantošanas vieta; b) īpašas datu prasības attiecībā uz ievešanu pārstrādei: — ekonomisko nosacījumu kodi, kas minēti Deleģētās regulas (ES) 2016/341 12. pielikumā, — aplēstā ieguves norma vai metode, kā to nosaka, un — vai ievedmuitas nodokļa summas aprēķins būtu jāveic saskaņā ar Kodeksa 86. panta 3. punktu (norādiet “jā” vai“ne”).

2) regulas 3. pantam pievieno šādas daļas: “Atkāpjoties no pirmās daļas, līdz EORI sistēmas, kas minēta Īstenošanas lēmuma 2014/255/ES, jaunināšanas beigu datumam nepiemēro 12-01. pielikumā izklāstītās kopīgās datu prasības. Līdz EORI sistēmas jaunināšanas beigu datumam dalībvalstis vāc un glabā turpmāk norādītos datus, kas izklāstīti Deleģētās regulas (ES) 2016/341 9. pielikuma E papildinājumā un kas ir EORI ieraksts: a) dati, kas uzskaitīti Deleģētās regulas (ES) 2016/341 9. pielikuma E papildinājuma 1. līdz 4. punktā; b) dati, kas uzskaitīti Deleģētās regulas (ES) 2016/341 9. pielikuma E papildinājuma 5. līdz 12. punktā, ja tie prasīti valstu sistēmās. Dalībvalstis regulāri pārsūta EORI sistēmā datus, kas savākti saskaņā ar šā panta trešo daļu. Atkāpjoties no šā panta otrās un trešās daļas, datu elementa, kas uzskaitīts 12-01. pielikuma I sadaļas 3. nodaļas 4. punktā, datu vākšana dalībvalstīm nav obligāta. Ja dalībvalstis vāc minētā elementa datus, tos pēc EORI sistēmas jaunināšanas cik drīz vien iespējams pārsūta minētajā sistēmā.”;

3) regulas 104. pantam pievieno šādus punktus: “3. Līdz Importa kontroles sistēmas, kas minēta Īstenošanas lēmuma 2014/255/ES pielikumā, jaunināšanas beigu datumiem šā panta 2. punktu nepiemēro un attiecībā uz precēm pasta sūtījumos piešķir atbrīvojumu no pienākuma iesniegt ievešanas kopsavilkuma deklarāciju; 4. Līdz Importa kontroles sistēmas, kas minēta Īstenošanas lēmuma 2014/255/ES pielikumā, jaunināšanas beigu datumam, atbrīvojumu no pienākuma iesniegt ievešanas kopsavilkuma deklarāciju piešķir precēm tādā sūtījumā, kura patiesā vērtība nepārsniedz EUR 22, ja muitas dienesti ar uzņēmēja piekrišanu veic riska analīzi, izmantojot informāciju, kas ir ietverta uzņēmēja izmantotajā sistēmā vai saņemta no tās.”;

4) regulas 106. pantam pievieno šādu punktu: “3. Atkāpjoties no šā panta 1. un 2. punkta, līdz Importa kontroles sistēmas, kas minēta Īstenošanas lēmuma 2014/255/ES pielikumā, jaunināšanas beigu datumam, ievešanas kopsavilkuma deklarāciju iesniedz šādos termiņos: a) lidojumiem, kuru ilgums ir mazāk nekā četras stundas, – vismaz līdz faktiskajam gaisa kuģa izlidošanas laikam; un b) lidojumiem, kuru ilgums ir četras stundas vai vairāk, – vismaz četras stundas pirms gaisa kuģa ierašanās pirmajā lidostā Savienības muitas teritorijā.”;

5) regulas 112. pantam pievieno šādu punktu: “3. Šā panta 1. un 2. punktu nepiemēro līdz Īstenošanas lēmuma 2014/255/ES pielikumā minētās Importa kontroles sistēmas jaunināšanas beigu datumiem.”;

6) regulas 113. pantam pievieno šādu punktu: “4. Šā panta 1. līdz 3. punktu nepiemēro līdz Īstenošanas lēmuma 2014/255/ES pielikumā minētās Importa kontroles sistēmas jaunināšanas beigu datumiem.”;

7) regulā iekļauj šādu 122.a pantu: “122.a pants Regulārās kuģu satiksmes informācijas un saziņas sistēma (Kodeksa 155. panta 2. punkts) 1. Līdz SMK Muitas lēmumu sistēmas, kas minēta Īstenošanas lēmuma 2014/255/ES pielikumā, ieviešanas datumam Komisija un dalībvalstu muitas dienesti, izmantojot regulārās kuģu satiksmes elektronisko informācijas un saziņas sistēmu, glabā šādu informāciju un var tai piekļūt: a) dati par pieteikumiem; b) regulārās kuģu satiksmes atļaujas un attiecīgā gadījumā – to grozījumi vai atcelšana; c) satiksmē norīkoto kuģu vārdi un piestāšanas ostu nosaukumi; d) cita attiecīgā informācija. 2. Tās dalībvalsts, kurā iesniegts pieteikums, muitas dienesti par to informē pārējo kuģu satiksmē iesaistīto dalībvalstu muitas dienestus, izmantojot 1. punktā minēto regulārās kuģu satiksmes elektronisko informācijas un saziņas sistēmu. 3. Ja muitas dienesti, kam sniegta informācija, nepieņem pieteikumu, par to paziņo, izmantojot 1. punktā minēto regulārās kuģu satiksmes elektronisko informācijas un saziņas sistēmu. 4. Atļauju glabā šā panta 1. punktā minētajā regulārās kuģu satiksmes elektroniskajā informācijas un saziņas sistēmā, un ar tās palīdzību informē kuģu satiksmē iesaistīto dalībvalstu muitas dienestus par to, ka atļauja ir izdota. 5. Ja atļauju atsauc tas muitas dienests, kurā tika iesniegts pieteikums, vai to atsauc pēc kuģošanas sabiedrības pieprasījuma, muitas dienests par atsaukšanu informē pārējo kuģu satiksmē iesaistīto dalībvalstu muitas dienestus, izmantojot 1. punktā minēto regulārās kuģu satiksmes elektronisko informācijas un saziņas sistēmu.”;

8) regulas 124. pantam pievieno šādu daļu: “Šā panta pirmo daļu nepiemēro līdz SMK Savienības statusa apliecinājuma sistēmas (PoUS), kas minēta Īstenošanas lēmuma 2014/255/ES pielikumā, ieviešanas datumam.”;

9) regulā iekļauj šādu 124.a pantu: “124.a pants Savienības preču muitas statusa apliecinājums ar “T2L” vai “T2LF” dokumentu (Kodeksa 6. panta 3. punkta a) apakšpunkts) Līdz Īstenošanas lēmuma 2014/255/ES pielikumā minētās PoUS sistēmas ieviešanai piemēro šādus noteikumus, ja izmanto papīra formas “T2L” vai “T2LF” dokumentu: a) attiecīgā persona veidlapas 1. ailes labās puses apakšiedalījumā ieraksta “T2L” vai “T2LF”un visu izmantoto papildlapu 1. ailes labās puses apakšiedalījumā ieraksta “T2Lbis” vai “T2LFbis”; b) muitas dienesti var atļaut personām izmantot kravas sarakstus, kuri neatbilst visām prasībām, ja minētās personas: — veic uzņēmējdarbību Savienībā, — regulāri izdod Savienības preču muitas statusa apliecinājumus vai ja to muitas dienestiem ir pārliecība, ka tās var izpildīt juridiskos pienākumus, ko uzliek minēto apliecinājumu izmantošana, — nav veikušas nopietnus un atkārtotus muitas vai nodokļu jomas tiesību aktu pārkāpumus; c) šā panta b) punktā minētās atļaujas piešķir vienīgi tad, ja: — muitas dienesti spēj uzraudzīt procedūru un veikt kontroli bez tādas administratīvās slodzes, kas nebūtu samērojama ar attiecīgās personas prasībām, un — attiecīgā persona veic uzskaiti, kas muitas iestādēm ļauj veikt efektīvu kontroli; d) “T2L” vai “T2LF” dokumentu sagatavo vienā eksemplārā; e) muitas apstiprinājuma gadījumā apstiprinājumā, kuram pēc iespējas izmanto “C” aili “Nosūtītāja iestāde”, iekļauj turpmāk norādīto: — “T2L” vai “T2LF” dokumentu gadījumā kompetentās iestādes nosaukumu un zīmogu, minētās iestādes ierēdņa parakstu, apstiprinājuma datumu un reģistrācijas numuru vai nosūtīšanas deklarācijas numuru, ja tas ir prasīts, — papildlapu vai kravas sarakstu gadījumā ciparu, kas parādās uz “T2L” vai “T2LF” dokumenta un ko iespiež ar zīmogu, kurā ir arī kompetentās iestādes nosaukums, vai ieraksta ar roku; ja ierakstu veic ar roku, to apstiprina ar minētās iestādes oficiālo zīmogu. Dokumentus atdod attiecīgajai personai.”;

10) regulas 126. pantam pievieno šādu punktu: “3. Līdz SMK Savienības statusa apliecinājuma sistēmas (PoUS), kas minēta Īstenošanas lēmuma 2014/255/ES pielikumā, ieviešanas datumam muitas apstiprinājuma gadījumā apstiprinājumā ietver kompetentās muitas iestādes nosaukumu un zīmogu, minētās iestādes ierēdņa parakstu, apstiprinājuma datumu un reģistrācijas numuru vai nosūtīšanas deklarācijas numuru, ja tas ir prasīts.”;

11) regulā iekļauj šādu 126.a pantu: “126.a pants Savienības preču muitas statusa apliecinājums, uzrādot kuģošanas sabiedrības manifestu (Kodeksa 6. panta 3. punkta a) apakšpunkts) 1. Līdz SMK Savienības statusa apliecinājuma sistēmas (PoUS), kas minēta Īstenošanas lēmuma 2014/255/ES pielikumā, ieviešanas datumam koģošanas sabiedrības manifestā ietver vismaz šādu informāciju: a) kuģošanas sabiedrības nosaukums un pilna adrese; b) kuģa vārds; c) iekraušanas vieta un datums; d) izkraušanas vieta. Turklāt manifestā par katru sūtījumu ir šāda informācija: e) atsauce uz konosamentu vai citu tirdzniecības dokumentu; f) iepakojumu skaits, apraksts, marķējumi un atsauces numuri; g) preču parastais komercapraksts, kas ir pietiekami detalizēts, lai tās varētu identificēt; h) bruto svars kilogramos; i) attiecīgā gadījumā konteineru identifikācijas numuri; un j) šādi ieraksti par preču statusu: — burts “C” (“T2L” ekvivalents) tādām precēm, kuru Savienības preču statusu iespējams pierādīt, — burts “F” (“T2LF” ekvivalents) tādām precēm, kuru Savienības preču statusu iespējams pierādīt un kuru izcelsme ir tādā Savienības muitas teritorijas daļā, kam nepiemēro Direktīvas 2006/112/EK noteikumus, vai ko sūta uz šādu Savienības muitas teritorijas daļu, — burts “N” visām pārējām precēm. 2. Muitas apstiprinājuma gadījumā kuģošanas sabiedrības manifestā ietver kompetentās muitas iestādes nosaukumu un zīmogu, minētās iestādes ierēdņa parakstu un apstiprinājuma datumu.”;

12) regulas 128. pantu groza šādi: a) panta virsrakstu aizstāj ar šādu: “Apliecinājuma līdzekļu izdošanas atvieglojumi atzītam izdevējam”; b) panta 2. punktu aizstāj ar šādu: “2. Līdz SMK Savienības statusa apliecinājuma sistēmas (PoUS), kas minēta Īstenošanas lēmuma 2014/255/ES pielikumā, ieviešanas datumam jebkuras dalībvalsts muitas dienesti jebkurai personai, kura veic uzņēmējdarbību Savienības muitas teritorijā un kura pieprasa atļauju apliecināt Savienības preču muitas statusu, izmantojot rēķinu vai pārvadājuma dokumentu, kas attiecas uz precēm, kurām ir Savienības preču muitas statuss un kuru vērtība pārsniedz EUR 15 000 , “T2L” vai “T2LF” dokumentu, vai kuģošanas sabiedrības manifestu, atļauj izmantot minētos dokumentus bez prasības tos uzrādīt kompetentajai muitas iestādei apstiprinājuma saņemšanai.”; c) pantam pievieno šādus punktus: “3. Kompetentā muitas iestāde pēc attiecīgās personas pieprasījuma izdod 1. un 2. punktā minētās atļaujas. 4. Šā panta 2. punktā minēto atļauju piešķir vienīgi tad, ja: a) attiecīgā persona nav veikusi nopietnus un atkārtotus muitas vai nodokļu jomas tiesību aktu pārkāpumus; b) kompetentie muitas dienesti spēj uzraudzīt procedūru un veikt kontroli bez tādas administratīvās slodzes, kas nebūtu samērojama ar attiecīgās personas prasībām; c) attiecīgā persona veic uzskaiti, kas muitas iestādēm ļauj veikt efektīvu kontroli; un d) attiecīgā persona regulāri izdod Savienības preču muitas statusa apliecinājumus vai tās kompetentajiem muitas dienestiem ir pārliecība, ka tā var izpildīt juridiskos pienākumus, ko uzliek minēto apliecinājumu izmantošana. 5. Ja attiecīgajai personai ir piešķirts AEO statuss saskaņā ar Kodeksa 38. pantu, šā panta 4. punkta a) līdz c) apakšpunktā uzskaitītos nosacījumus uzskata par izpildītiem.”;

13) regulā iekļauj šādu 129.a līdz 129.d pantu: “129.a pants Formalitātes, ja “T2L” vai “T2LF” dokumentu, rēķinu vai pārvadājuma dokumentu izdod atzītais izdevējs (Kodeksa 6. panta 3. punkta a) apakšpunkts) 1. Līdz PoUS sistēmas, kas minēta Īstenošanas lēmuma 2014/255/ES pielikumā, ieviešanas datumam atzītais izdevējs saglabā katra izdotā “T2L” vai “T2LF” dokumenta kopiju. Muitas dienesti precizē nosacījumus, ar kādiem kopiju uzrāda kontroles nolūkiem un glabā vismaz trīs gadus. 2. Regulas 128. panta 2. punktā minētajā atļaujā konkrēti norāda: a) muitas iestādi, kurai ir pienākums iepriekš autentificēt “T2L” vai “T2LF” veidlapu, ko izmanto attiecīgo dokumentu noformēšanai, 129.b panta 1. punkta nolūkiem; b) metodi, kā atzītais izdevējs pārliecinās par to, ka veidlapas ir izmantotas pareizi; c) izslēgtās preču kategorijas vai pārvietošanas; d) kādā laikposmā pirms preču nosūtīšanas un kādā veidā atzītais izdevējs informē kompetento muitas iestādi, lai dotu tai iespēju veikt nepieciešamo kontroli; e) to, ka attiecīgo tirdzniecības dokumentu labo pusi vai “C” aili “Nosūtītāja iestāde” labajā pusē veidlapām, kuras izmanto “T2L” un “T2LF” dokumenta un attiecīgā gadījumā papildlapu sagatavošanas vajadzībām, iepriekš apzīmogo ar 2. punkta a) apakšpunktā minētās muitas iestādes zīmogu un pievieno minētās iestādes ierēdņa parakstu; vai: i) iepriekš apzīmogo ar 2. punkta a) apakšpunktā minētās muitas iestādes zīmogu un pievieno minētās iestādes ierēdņa parakstu; vai ii) atzītais izdevējs apzīmogo ar īpašu zīmogu. Zīmoga nospiedumu uz veidlapām var iespiest iepriekš, ja iespiešanu veic šim nolūkam apstiprināta tipogrāfija. Īpašā zīmoga 1. un 2. aili un 4. līdz 6. aili aizpilda, norādot šādu informāciju: — ģerbonis vai citas zīmes vai burts, kas raksturo valsti, — kompetentā muitas iestāde, — datums, — atzītais izdevējs un — atļaujas numurs; f) ne vēlāk kā preču nosūtīšanas brīdī atzītais izdevējs aizpilda un paraksta veidlapu. Turklāt tas “T2L” vai “T2LF” dokumenta “D” ailē “Nosūtītājas iestādes kontrole” vai izmantotā tirdzniecības dokumenta skaidri redzamā vietā ieraksta kompetentās muitas iestādes nosaukumu, dokumenta aizpildīšanas datumu un vienu no šādām norādēm: — Expedidor autorizado — Godkendt afsender — Zugelassener Versender — Εγκεκριμένος αποστολέας — Authorised consignor — Expéditeur agréé — Speditore autorizzato — Toegelaten afzender — Expedidor autorizado — Hyväksytty lähettäjä — Godkänd avsändare — Schválený odesílatel — Volitatud kaubasaatja — Atzītais nosūtītājs — Įgaliotas siuntėjas — Engedélyezett feladó — Awtorizzat li jibgħat — Upoważniony nadawca — Pooblaščeni pošiljatelj — Schválený odosielateľ — Одобрен изпращач — Expeditor agreat — Ovlašteni pošiljatelj 129.b pants Atvieglojumi atzītajam izdevējam (Kodeksa 6. panta 3. punkta a) apakšpunkts) 1. Līdz SMK PoUS sistēmas, kas minēta Īstenošanas lēmuma 2014/255/ES pielikumā, ieviešanas datumam atzītais izdevējs var saņemt atļauju neparakstīt tādus izmantotos “T2L” vai “T2LF” dokumentus vai tirdzniecības dokumentus, uz kuriem ir 129.a panta 2. punkta e) apakšpunkta ii) punktā minētā īpašā zīmoga nospiedums un kuri ir sagatavoti, izmantojot elektronisku vai automātisku datu apstrādes sistēmu. Šādu atļauju izsniedz ar nosacījumu, ka atzītais izdevējs ir minētajām iestādēm iepriekš rakstveidā apliecinājis, ka uzņemas atbildību par juridiskajām sekām, ko rada visi “T2L” vai “T2LF” dokumenti vai tirdzniecības dokumenti, kuri izdoti ar īpašā zīmoga nospiedumu. 2. “T2L” vai “T2LF” dokumentos vai tirdzniecības dokumentos, kas sagatavoti saskaņā ar 1. punktu, atzītā izdevēja paraksta vietā ir viena no šādām norādēm: — Dispensa de firma — Fritaget for underskrift — Freistellung von der Unterschriftsleistung — Δεν απαιτείται υπογραφή — Signature waived — Dispense de signature — Dispensa dalla firma — Van ondertekening vrijgesteld — Dispensada a assinatura — Vapautettu allekirjoituksesta — Befriad från underskrift — Podpis se nevyžaduje — Allkirjanõudest loobutud — Derīgs bez paraksta — Leista nepasirašyti — Aláírás alól mentesítve — Firma mhux meħtieġa — Zwolniony ze składania podpisu — Opustitev podpisa — Oslobodenie od podpisu — Освободен от подпис — Dispensă de semnătură — Oslobođeno potpisa 129.c pants Atļauja sagatavot kuģošanas sabiedrības manifestu pēc izbraukšanas (Kodeksa 153. panta 2. punkts) Līdz SMK PoUS sistēmas, kas minēta Īstenošanas lēmuma 2014/255/ES pielikumā, ieviešanas datumam dalībvalstu muitas iestādes var atļaut kuģošanas sabiedrībām kuģošanas sabiedrības manifestu, kas minēts Īstenošanas regulas (ES) 2015/2447 199. panta 2. punktā un kurš apliecina Savienības preču muitas statusu, nesagatavot vēlākais līdz nākamajai dienai pēc kuģa izbraukšanas dienas un jebkurā gadījumā – pirms kuģa ierašanās galamērķa ostā. 129.d pants Nosacījumi, lai saņemtu atļauju sagatavot kuģošanas sabiedrības manifestu pēc izbraukšanas (Kodeksa 153. panta 2. punkts) 1. Līdz SMK Muitas lēmumu sistēmas, kas minēta Īstenošanas lēmuma 2014/255/ES pielikumā, ieviešanas datumam atļauju nesagatavot kuģošanas sabiedrības manifestu, kurš apliecina Savienības preču muitas statusu, vēlākais līdz nākamajai dienai pēc kuģa izbraukšanas dienas un jebkurā gadījumā pirms kuģa ierašanās galamērķa ostā piešķir vienīgi starptautiskām kuģošanas sabiedrībām, kuras izpilda turpmāk minētos nosacījumus: a) veic uzņēmējdarbību Savienībā; b) regulāri izdod Savienības preču muitas statusa apliecinājumus vai to muitas dienestiem ir pārliecība, ka tās var izpildīt juridiskos pienākumus, ko uzliek minēto apliecinājumu izmantošana; c) nav veikušas nopietnus un atkārtotus muitas vai nodokļu jomas tiesību aktu pārkāpumus; d) izmanto elektroniskās datu apmaiņas sistēmas, lai pārsūtītu informāciju starp nosūtīšanas un galamērķa ostām Savienības muitas teritorijā; e) apkalpo ievērojamu skaitu reisu starp dalībvalstīm atzītos maršrutos. 2. Šā panta 1. punktā minētās atļaujas piešķir vienīgi tad, ja: a) muitas dienesti spēj uzraudzīt procedūru un veikt kontroli bez tādas administratīvās slodzes, kas nebūtu samērojama ar attiecīgās personas prasībām, un b) attiecīgās personas veic uzskaiti, kas muitas iestādēm ļauj veikt efektīvu kontroli. 3. Ja attiecīgā persona ir AEO atļaujas turētājs saskaņā ar Kodeksa 38. panta 2. punkta a) apakšpunktu, šā panta 1. punkta c) apakšpunktā un 2. punkta b) apakšpunktā minētās prasības uzskata par izpildītām. 4. Saņemot pieteikumu, tās dalībvalsts, kurā kuģošanas sabiedrība veic uzņēmējdarbību, muitas dienesti par minēto pieteikumu informē pārējās dalībvalstis, kuru attiecīgajā teritorijā atrodas nosūtīšanas un paredzētā galamērķa ostas. Ja 60 dienu laikā pēc informācijas paziņošanas nav saņemti iebildumi, muitas dienesti atļauj izmantot 129.c pantā aprakstīto vienkāršoto procedūru. Atļauja ir derīga attiecīgajās dalībvalstīs, un to piemēro vienīgi pārvadājumu operācijās starp ostām, uz ko tā attiecas. 5. Vienkāršojums darbojas šādā veidā: a) nosūtīšanas ostas manifestu nosūta galamērķa ostai, izmantojot elektronisko datu apmaiņas sistēmu; b) kuģošanas sabiedrība ieraksta manifestā 126.a pantā norādīto informāciju; c) manifestu, kas pārsūtīts, izmantojot elektronisko datu apmaiņas sistēmu (datu apmaiņas manifests) uzrāda muitas dienestiem nosūtīšanas ostā vēlākais nākamajā darbdienā pēc kuģa izbraukšanas dienas un jebkurā gadījumā pirms tā ierašanās galamērķa ostā. Muitas dienesti, kam nav piekļuves muitas dienestu atzītajai informācijas sistēmai, kurā ir datu apmaiņas manifests, var pieprasīt uzrādīt tā izdruku; d) datu apmaiņas manifestu uzrāda muitas dienestiem galamērķa ostā. Muitas dienesti, kam nav piekļuves muitas dienestu atzītajai informācijas sistēmai, kurā ir datu apmaiņas manifests, var pieprasīt uzrādīt tā izdruku. 6. Paziņo šādu informāciju: a) kuģošanas sabiedrība muitas dienestus informē par visiem pārkāpumiem un neatbilstībām; b) muitas dienesti galamērķa ostā nekavējoties paziņo nosūtīšanas ostas muitas dienestiem un dienestam, kurš izdeva atļauju, par visiem pārkāpumiem un neatbilstībām.”;

14) regulas 138. pantam pievieno šādu daļu: “Tomēr līdz valstu importa sistēmu jaunināšanas beigu datumiem tajā dalībvalstī, kurā preces uzskata par deklarētām, kā minēts Īstenošanas lēmuma 2014/255/ES pielikumā, piemēro šādus noteikumus: a) pirmās daļas f) punktu piemēro vienīgi tad, ja attiecīgās preces ir atbrīvotas arī no pārējiem maksājumiem; un b) preces, kuru patiesā vērtība nepārsniedz EUR 22, uzskata par deklarētām laišanai brīvā apgrozībā saskaņā ar 141. pantu.”;

15) regulas 141. pantam pievieno šādu punktu: “5. Līdz valstu importa sistēmu jaunināšanas beigu datumiem tajā dalībvalstī, kurā preces uzskata par deklarētām, kā minēts Īstenošanas lēmuma 2014/255/ES pielikumā, preces, kuru patiesā vērtība nepārsniedz EUR 22, uzskata par deklarētām laišanai brīvā apgrozībā, tās uzrādot muitai saskaņā ar Kodeksa 139. pantu, ar nosacījumu, ka muitas dienesti pieņem prasītos datus.”;

16) regulas 144. pantam pievieno šādas daļas: “Līdz valstu attiecīgo importa sistēmu, kas nepieciešamas uzrādīšanas paziņojumu iesniegšanai un minētas Īstenošanas lēmuma 2014/255/ES pielikumā, jaunināšanas beigu datumiem šā panta pirmajā daļā minēto muitas deklarāciju laišanai brīvā apgrozībā par precēm pasta sūtījumā uzskata par iesniegtu un pieņemtu, uzrādot preces muitai, ar nosacījumu, ka precēm ir pievienota CN22 deklarācija vai CN23 deklarācija, vai abas minētās deklarācijas. Regulas 141. panta 2. punkta pirmajā daļā un 3. punktā minētajos gadījumos saņēmēju uzskata par deklarētāju un attiecīgā gadījumā – par parādnieku. Regulas 141. panta 2. punkta otrajā daļā un 4. punktā minētajos gadījumos nosūtītāju uzskata par deklarētāju un attiecīgā gadījumā – par parādnieku. Muitas dienesti var noteikt, ka pasta operatori uzskatāmi par deklarētāju un attiecīgā gadījumā – par parādnieku.”;

17) regulas 146. pantam pievieno šādu punktu: “4. Līdz attiecīgajiem AES sistēmas ieviešanas un attiecīgo valstu importa sistēmu, kas minētas Īstenošanas lēmuma 2014/255/ES pielikumā, jaunināšanas beigu datumiem un neskarot Kodeksa 105. panta 1. punktu, muitas dienesti var atļaut piemērot citus termiņus, nevis tos, kas minēti šā panta 1. un 3. punktā.”;

18) regulas 181. pantam pievieno šādu punktu: “5. Atkāpjoties no šā panta 1. punkta, līdz SMK sistēmas “Informācijas veidlapas (INF) īpašajām procedūrām”, kas minēta Īstenošanas lēmuma 2014/255/ES pielikumā, ieviešanas datumiem var izmantot citus līdzekļus, kas nav elektroniskās datu apstrādes metodes.”;

19) regulas 184. pantam pievieno šādu daļu: “Līdz Jaunās datorizētās tranzīta kontroles sistēmas, kas minēta Īstenošanas lēmuma 2014/255/ES pielikumā, jaunināšanas beigu datumiem tranzīta deklarācijas MRN muitas dienestiem var paziņot, izmantojot pirmās daļas b) un c) punktā minētos līdzekļus.”

56. pants

Attiecīgo elektronisko sistēmu jaunināšanas vai ieviešanas datumi

1. Komisija savā tīmekļa vietnē dara pieejamu detalizētu pārskatu par elektronisko sistēmu, kas minētas Īstenošanas lēmuma 2014/255/ES pielikumā, jaunināšanas vai ieviešanas datumiem. Komisija šo pārskatu regulāri atjaunina.

2. Dalībvalstis cik drīz vien iespējams sniedz Komisijai detalizētu informāciju par savu valsts plānu attiecībā uz sistēmu, kas minētas Īstenošanas lēmuma 2014/255/ES pielikumā, ieviešanas termiņiem, un jebkurā gadījumā šo informāciju sniedz ne vēlāk kā sešus mēnešus pirms konkrētās IT sistēmas plānotā ieviešanas datuma. Dalībvalstis sniedz Komisijai atjauninātu informāciju par savu valsts plānu šajā jautājumā.

57. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2016. gada 1. maija.

Šī regula uzliek saistības kopumā un ir tieši piemērojama visās dalībvalstīs.









1. PIELIKUMS

TABULAS APZĪMĒJUMI







Sleju nosaukumi B pielikuma matricas slejas Savienības preču muitas statusa deklarācijas/paziņojumi/apliecinājums IT sistēmas, kā minēts Īstenošanas lēmuma 2014/255/ES pielikumā Pārejas posma datu prasības, kas iekļautas šajā deleģētajā regulā A1 Izvešanas kopsavilkuma deklarācija AES 9. pielikums – A papildinājums A2 Izvešanas kopsavilkuma deklarācija – ekspress sūtījumi AES 9. pielikums – A papildinājums A3 Reeksporta paziņojums AES — B1 Eksporta deklarācija un reeksporta deklarācija AES 9. pielikums – C.1 papildinājums B2 Īpašā procedūra – pārstrāde – deklarācija izvešanai pārstrādei Valsts SPE 9. pielikums – C.1 papildinājums B3 Deklarācija Savienības preču uzglabāšanai muitas noliktavā Valsts SPE 9. pielikums – C.1 papildinājums B4 Deklarācija preču nosūtīšanai saistībā ar tirdzniecību ar īpaša nodokļu režīma teritorijām Valsts — C1 Vienkāršota eksporta deklarācija AES 9. pielikums – A papildinājums C2 Preču uzrādīšana muitai, ja deklarācija ir ieraksts deklarētāja reģistros, vai saistībā ar muitas deklarācijām, kas iesniegtas pirms preču uzrādīšanas eksportējot Valsts EXP — D1 Īpaša procedūra – tranzīta deklarācija Atjauninātā NCTS 9. pielikums – C.1 papildinājums un C.2 papildinājums D2 Īpaša procedūra – Tranzīta deklarācija ar samazinātu datu kopu – (pārvadājumi pa dzelzceļu, gaisa un jūras pārvadājumi) Atjauninātā NCTS — D3 Īpaša procedūra – Tranzīts – elektroniska pārvadājuma dokumenta kā muitas deklarācijas izmantošana – (gaisa un jūras pārvadājumi) Valsts — E1 Savienības preču muitas statusa apliecinājums (T2L/T2LF) PoUS 9. pielikums – C.1 papildinājums E2 Muitas preču manifests PoUS un valsts – atzītiem izdevējiem — F1a Ievešanas kopsavilkuma deklarācija – jūras un iekšzemes ūdensceļi – pilnīga datu kopa ICS2 9. pielikums – A papildinājums F1b Ievešanas kopsavilkuma deklarācija – jūras un iekšzemes ūdensceļi – daļēja datu kopa, ko iesniedz pārvadātājs ICS2 — F1c Ievešanas kopsavilkuma deklarācija – jūras un iekšzemes ūdensceļi – daļēja datu kopa, ko iesniedz persona atbilstīgi Kodeksa 127. panta 6. punktam un saskaņā ar 112. panta 1. punkta pirmo daļu ICS2 — F1d Ievešanas kopsavilkuma deklarācija – jūras un iekšzemes ūdensceļi – daļēja datu kopa, ko iesniedz persona atbilstīgi Kodeksa 127. panta 6. punktam un saskaņā ar 112. panta 1. punkta otro daļu ICS2 — F2a Ievešanas kopsavilkuma deklarācija – kravas gaisa pārvadājums (ģenerālkrava) – pilnīga datu kopa ICS2 9. pielikums – A papildinājums F2b Ievešanas kopsavilkuma deklarācija – kravas gaisa pārvadājums (ģenerālkrava) – daļēja datu kopa, ko iesniedz pārvadātājs ICS2 — F2c Ievešanas kopsavilkuma deklarācija – kravas gaisa pārvadājums (ģenerālkrava) – daļēja datu kopa, ko iesniedz persona atbilstīgi Kodeksa 127. panta 6. punktam un saskaņā ar 113. panta 1. punktu ICS2 — F2d Ievešanas kopsavilkuma deklarācija – kravas gaisa pārvadājums (ģenerālkrava) – minimuma datu kopa, kas jāiesniedz pirms iekraušanas saistībā ar situācijām, kas noteiktas 106. panta 1. punkta otrajā daļā un saskaņā ar 113. panta 1. punktu ICS2 — F3a Ievešanas kopsavilkuma deklarācija – ekspress sūtījumi – pilnīga datu kopa ICS2 9. pielikums – A papildinājums F3b Ievešanas kopsavilkuma deklarācija – ekspress sūtījumi – minimuma datu kopa, kas jāiesniedz pirms iekraušanas saistībā ar situācijām, kas noteiktas 106. panta 1. punkta otrajā daļā ICS2 — F4a Ievešanas kopsavilkuma deklarācija – pasta sūtījumi – pilnīga datu kopa ICS2 — F4b Ievešanas kopsavilkuma deklarācija – pasta sūtījumi – daļēja datu kopa, ko iesniedz pārvadātājs ICS2 — F4c Ievešanas kopsavilkuma deklarācija – pasta sūtījumi – minimuma datu kopa, kas jāiesniedz pirms iekraušanas saistībā ar situācijām, kas noteiktas 106. panta 1. punkta otrajā daļā (1) un saskaņā ar 113. panta 2. punktu ICS2 — F4d Ievešanas kopsavilkuma deklarācija – pasta sūtījumi – uz tvertni attiecošās daļēja datu kopa, kas jāiesniedz pirms iekraušanas saistībā ar situācijām, kas noteiktas 106. panta 1. punkta otrajā daļā un saskaņā ar 113. panta 2. punktu ICS2 — F5 Ievešanas kopsavilkuma deklarācija – autoceļu un dzelzceļa pārvadājumi ICS2 9. pielikums – A papildinājums G1 Paziņojums par maršruta maiņu ICS2 9. pielikums – A papildinājums G2 Ierašanās paziņojums Valsts AN un ICS2 — G3 Preču uzrādīšana muitai Valsts PN — G4 Pagaidu uzglabāšanas deklarācija Valsts TS — G5 Ierašanās paziņojums, ja tiek pārvietotas pagaidu uzglabāšanā esošas preces Valsts TS — H1 Deklarācija laišanai brīvā apgrozībā un īpašā procedūra – īpaša izmantošana – deklarācija galapatēriņam Valsts IMP 9. pielikums – C.1 papildinājums DV1 veidlapas pielikums (tikai deklarācijai laišanai brīvā apgrozībā) H2 Īpašā procedūra – uzglabāšana – deklarācija uzglabāšanai muitas noliktavā Valsts SPE 9. pielikums – C.1 papildinājums H3 Īpaša procedūra – īpaša izmantošana – deklarācija pagaidu ievešanai Valsts SPE 9. pielikums – C.1 papildinājums H4 Īpašā procedūra – pārstrāde – deklarācija ievešanai pārstrādei Valsts SPE 9. pielikums – C.1 papildinājums H5 Deklarācija preču ievešanai saistībā ar tirdzniecību ar īpaša nodokļu režīma teritorijām Valsts IMP — H6 Muitas deklarācija laišanai brīvā apgrozībā pasta pārvadājumiem Valsts IMP — I1 Vienkāršota importa deklarācija Valsts IMP 9. pielikums – A papildinājums I2 Preču uzrādīšana muitai, ja deklarācija ir ieraksts deklarētāja reģistros, vai saistībā ar muitas deklarācijām, kas iesniegtas pirms preču uzrādīšanas importējot Valsts IMP — (1) Pirms iekraušanas iesniedzamā minimuma datu kopa atbilst deklarācijas CN 23 datiem.

▼C1









2. PIELIKUMS









3. PIELIKUMS









4. PIELIKUMS









5. PIELIKUMS

▼B









6. PIELIKUMS

PASKAIDROJUMI

1. Pieteikuma iesniedzējs:

Ierakstiet uzņēmēja – pieteikuma iesniedzēja pilnu nosaukumu, kā reģistrēts EORI sistēmā.

2. Pieteikuma iesniedzēja juridiskais statuss:

Norādiet dibināšanas dokumentā minēto juridisko statusu.

3. Uzņēmējdarbības veikšanas sākuma datums

Norādiet – ar skaitļiem – uzņēmējdarbības veikšanas sākuma dienu, mēnesi un gadu.

4. Uzņēmuma adrese

Ierakstiet pilnu tās vietas adresi, kur reģistrēts uzņēmums, norādot arī valsti.

5. Galvenā darījumdarbības vieta:

Ievadiet to jūsu uzņēmuma adresi, kurā norit galvenās darbības.

6. Kontaktpersona:

Norādiet tās jūsu uzņēmuma kontaktpersonas vārdu, uzvārdu, tālruņa un faksa numuru un e-pasta adresi, ar kuru iestādes var sazināties pieteikuma izskatīšanas laikā.

7. Pasta adrese:

Aizpildiet tikai tad, ja tā atšķiras no juridiskās adreses.

8.,9. un 10. PVN identifikācijas numurs, tirgotāja identifikācijas numurs un juridiskās reģistrācijas numurs:

Norādiet prasītos numurus.

Tirgotāja identifikācijas numurs(-i) ir tas(tie) identifikācijas numurs(-i), ko reģistrējis(-uši) muitas dienests(-i).

Juridiskās reģistrācijas numurs ir reģistrācijas numurs, ko piešķīris uzņēmumu reģistrācijas birojs.

Ja šie numuri neatšķiras, ierakstiet tikai PVN identifikācijas numuru.

Ja pieteikuma iesniedzējam nav tirgotāja identifikācijas numura, jo pieteikuma iesniedzēja dalībvalstī tāda nav, atstājiet šo aili tukšu.

11. Pieprasītās atļaujas veids:

Ievelciet krustiņu attiecīgajā ailē.

12. Saimnieciskās darbības joma:

Aprakstiet savu saimniecisko darbību.

13. Dalībvalstis, kurās tiek veiktas ar muitu saistītās darbības:

Norādiet attiecīgo ISO divburtu valsts kodu(-us).

14. Informācija par robežšķērsošanu:

Norādiet nosaukumus muitas iestādēm, kuras regulāri izmantojat, šķērsojot robežu.

15. Jau piešķirtie vienkāršojumi vai atvieglojumi, Komisijas Īstenošanas regulas (ES) 2015/2447 28. panta 2. punktā minētie sertifikāti un/vai iegūts pilnvarotā pārstāvja vai zināma nosūtītāja statuss, kā minēts Komisijas Īstenošanas regulas (ES) 2015/2447 28. panta 3. punktā:

Ja vienkāršojumi jau piešķirti, norādiet vienkāršojuma veidu, attiecīgo muitas procedūru un atļaujas numuru. Attiecīgo muitas procedūru ievada kā kodu, kuru lieto vienotā administratīvā dokumenta 1. ailes otrajā vai trešajā apakšiedaļā.

Ja pieteikuma iesniedzējs ir viena vai vairāku iepriekš minēto atļauju/sertifikātu turētājs, norādiet šādu atļauju/sertifikātu veidus un numurus.

16., 17. un 18. Biroji, kuros glabā dokumentāciju/galveno uzskaiti

Norādiet attiecīgo biroju pilnu adresi. Ja birojiem ir viena adrese, aizpildiet tikai 16. aili.

19. Pieteikuma iesniedzēja vārds, uzvārds, datums un paraksts:

Paraksts : parakstītājam jānorāda amats. Parakstītājam vienmēr jābūt personai, kura pārstāv pieteikuma iesniedzēju kopumā.

Vārds, uzvārds : pieteikuma iesniedzēja vārds, uzvārds/nosaukums un zīmogs.

Pielikumu skaits :

pieteikuma iesniedzējam jāsniedz šāda vispārīga informācija:

1. Pārskats par galvenajiem īpašniekiem/akcionāriem, norādot to vārdus, adreses un tiem piederošo akciju daļu. Pārskats par direktoru valdes locekļiem. Vai muitas dienestiem kas zināms par īpašnieku iepriekšēju noteikumiem neatbilstošu rīcību?

2. Persona, kura pieteikuma iesniedzēja administrācijā atbildīga par muitas jautājumiem.

3. Pieteikuma iesniedzēja saimniecisko darbību apraksts.

4. Norādiet informāciju par pieteikuma iesniedzēja dažādo objektu atrašanās vietām un īsu katrā objektā veikto darbību aprakstu. Norādiet, vai pieteikuma iesniedzējs un visi objekti darbojas piegādes ķēdē savā vārdā un savās interesēs vai rīkojas savā vārdā citas personas interesēs, vai citas personas vārdā citas personas interesēs.

5. Norādiet, vai preces pērk un/vai piegādā uzņēmumiem, kas saistīti ar pieteikuma iesniedzēja uzņēmumu.

6. Pieteikuma iesniedzēja organizācijas iekšējās struktūras raksturojums. Pievienojiet, ja tāda ir, dokumentāciju par katras nodaļas un/vai funkcijas pienākumiem/kompetenci.

7. Darbinieku skaits kopā un atsevišķi pa nodaļām.

8. Svarīgāko amatpersonu (rīkotājdirektoru, nodaļu vadītāju, galveno grāmatvežu, muitas nodaļas vadītāja utt.) vārdi, uzvārdi. Apraksts par pieņemto kārtību, kāda ievērojama kompetentā darbinieka īslaicīgas vai pastāvīgas prombūtnes gadījumā.

9. Pieteikuma iesniedzēja organizācijā esošo personu, kurām ir speciālas zināšanas muitas jomā, vārds, uzvārds un amats. Šo personu zināšanu līmeņa novērtējums attiecībā uz IT tehnoloģiju izmantošanu muitas un komerciālajiem procesiem un vispārīgiem komercdarbības jautājumiem.

10. Piekrišana vai nepiekrišana publicēt ziņas AEO atļaujā atzīto uzņēmēju sarakstā, kā minēts 14.x panta 4. punktā.









7. PIELIKUMS

PASKAIDROJUMI

Atļaujas numurs

Atļaujas numurs vienmēr sākas ar izdevējas dalībvalsts ISO divburtu kodu, kam seko viens no šiem burtiem:

AEOC atzītā uzņēmēja atļaujai – Muitas vienkāršojumi

AEOS atzītā uzņēmēja atļaujai – Drošība un drošums

AEOF atzītā uzņēmēja atļaujai – Muitas vienkāršojumi/drošums un drošība

Iepriekš aprakstītajiem burtiem seko valsts atļaujas numurs.

1. AEO atļaujas turētājs

Jāmin pilns atļaujas turētāja nosaukums, kā norādīts pieteikuma veidlapas 1. ailē 1.C pielikumā, kā arī PVN identifikācijas numurs, kā norādīts pieteikuma veidlapas 8. ailē, ja vajadzīgs, tirgotāja identifikācijas numurs, kā norādīts pieteikuma veidlapas 9. ailē, un juridiskais reģistrācijas numurs, kā norādīts pieteikuma veidlapas 10. ailē.

2. Izdevējiestāde

Paraksts, dalībvalstu muitas administrācijas nosaukums un zīmogs.

Dalībvalsts muitas administrācijas nosaukumu var minēt reģionālā līmenī, ja to prasa muitas administrācijas organizatoriskā struktūra.

Atļaujas veida norāde

Ievelciet krustiņu attiecīgajā ailē.

3. Datums, no kura atļauja ir spēkā

Norādiet dienu, mēnesi un gadu saskaņā ar Komisijas Deleģētās regulas (ES) 2015/2446 29. pantu.









8. PIELIKUMS









9. PIELIKUMS









A papildinājums

1. Ievadpiezīmes par tabulām

Vispārīgi

1.1. Kopsavilkuma deklarācijā, kas jāiesniedz par precēm, kuras tiek ievestas Savienības muitas teritorijā vai izvestas no tās, par katru attiecīgo situāciju vai transporta veidu ir informācija, kas norādīta 1.–5. tabulā. Maršruta maiņas pieprasījumā, kas jāiesniedz, ja aktīvajam transportlīdzeklim, kas iebrauc Savienības muitas teritorijā, vispirms jāierodas muitas iestādē, kura atrodas dalībvalstī, kas nav deklarēta ievešanas kopsavilkuma deklarācijā, ietver 6. tabulā noteikto informāciju.

1.2. 1. līdz 7. tabulā iekļauti visi datu elementi, kas vajadzīgi attiecīgajās procedūrās, deklarācijās un maršruta maiņas pieprasījumos. Tās sniedz visaptverošu pārskatu par prasībām, kas jāizpilda dažādajās procedūrās, deklarācijās un maršruta maiņas pieprasījumos.

1.3. Sleju nosaukumi ir paši par sevi saprotami un attiecas uz šīm procedūrām un deklarācijām.

1.4. “X” konkrētā tabulas ailē rāda, ka attiecīgais datu elements ir jāieraksta procedūrai vai deklarācijai, kas aprakstīta attiecīgās slejas virsrakstā, deklarācijas preču vienības līmenī. “Y” konkrētā tabulas ailē rāda, ka attiecīgais datu elements ir jāieraksta procedūrai vai deklarācijai, kas aprakstīta attiecīgās slejas virsrakstā, deklarācijas virsraksta līmenī. “Z” konkrētā tabulas ailē rāda, ka attiecīgais datu elements ir jāieraksta procedūrai vai deklarācijai, kas aprakstīta attiecīgās slejas virsrakstā, pārvadājuma ziņojuma līmenī. Simbolu “X”, “Y” un “Z” kombinācija nozīmē, ka attiecīgais datu elements var būt jāieraksta procedūrai vai deklarācijai, kas aprakstīta attiecīgās slejas virsrakstā, visos līmeņos.

1.5. Apraksti un piezīmes 4. iedaļā par ievešanas un izvešanas kopsavilkuma deklarācijām, par vienkāršotajām procedūrām un par maršruta maiņas pieprasījumiem attiecas uz datu elementiem, kas minēti 1. līdz 7. tabulā.

Muitas deklarācija, ko izmanto kā ievešanas kopsavilkuma deklarāciju

2.1. Ja muitas deklarāciju, kā minēts Kodeksa 162. pantā, izmanto kā kopsavilkuma deklarāciju, saskaņā ar Kodeksa 130. panta 1. punktu šajā deklarācijā papildus sīkām ziņām, kas vajadzīgas konkrētajai procedūrai atbilstīgi C.1 vai C.2 papildinājumam, jāiekļauj sīkas ziņas, kuras norādītas 1.–4. tabulas slejā “Ievešanas kopsavilkuma deklarācija”. Ja muitas deklarāciju, kā minēts Muitas kodeksa 166. pantā, izmanto kā kopsavilkuma deklarāciju, saskaņā ar Kodeksa 130. panta 1. punktu šajā deklarācijā papildus sīkām ziņām, kas vajadzīgas konkrētajai procedūrai atbilstīgi 7. tabulai, jāiekļauj sīkas ziņas, kuras norādītas 1.–4. tabulas slejā “Ievešanas kopsavilkuma deklarācija”.

2.2. Ja muitas deklarāciju, kā minēts Kodeksa 162. pantā, uzrāda atzītais uzņēmējs saskaņā ar Kodeksa 38. panta 2. punkta b) apakšpunktu un to izmanto kā kopsavilkuma deklarāciju, saskaņā ar Kodeksa 130. panta 1. punktu šajā deklarācijā papildus sīkām ziņām, kas vajadzīgas konkrētajai procedūrai atbilstīgi C.1 vai C.2 papildinājumam, jāiekļauj sīkas ziņas, kuras norādītas 5. tabulas slejā “AEO ievešanas kopsavilkuma deklarācija”. Ja muitas deklarāciju, kā minēts Kodeksa 166. pantā, uzrāda atzītais uzņēmējs saskaņā ar Kodeksa 38. panta 2. punkta b) apakšpunktu un to izmanto kā kopsavilkuma deklarāciju, saskaņā ar Kodeksa 130. panta 1. punktu šajā deklarācijā papildus sīkām ziņām, kas vajadzīgas konkrētajai procedūrai, jāiekļauj sīkas ziņas, kuras norādītas 7. tabulas slejā “AEO ievešanas kopsavilkuma deklarācija”.

Eksporta muitas deklarācija

3.1. Ja vajadzīga muitas deklarāciju, kā minēts Kodeksa 162. pantā, saskaņā ar Kodeksa 263. panta 3. punkta a) apakšpunktu šajā deklarācijā papildus sīkām ziņām, kas vajadzīgas konkrētajai procedūrai atbilstīgi C.1 vai C.2 papildinājumam, jāiekļauj sīkas ziņas, kuras norādītas 1.un 2. tabulas slejā “Izvešanas kopsavilkuma deklarācija”. Ja vajadzīga muitas deklarācija, kā minēts Kodeksa 166. pantā, saskaņā ar Kodeksa 263. panta 3. punkta a) apakšpunktu šajā deklarācijā papildus sīkām ziņām, kas vajadzīgas konkrētajai procedūrai atbilstīgi 7. tabulai, jāiekļauj sīkas ziņas, kuras norādītas 1. un 2. tabulas slejā “Izvešanas kopsavilkuma deklarācija”.

Citi īpaši apstākļi attiecībā uz ievešanas un izvešanas kopsavilkuma deklarācijām un konkrētu preču veidu plūsmu. Piezīme par 2. līdz 4. tabulu

4.1. Slejas “Izvešanas kopsavilkuma deklarācija – ekspress sūtījumi” un “Ievešanas kopsavilkuma deklarācija – ekspress sūtījumi” 2. tabulā aptver vajadzīgo informāciju, ko muitas dienestiem riska analīzei sniedz elektroniski pirms ekspress sūtījumu nosūtīšanas vai pienākšanas. Pasta iestādes var izvēlēties šajās 2. tabulas slejās ietvertos datus elektroniski sniegt muitas dienestiem riska analīzei pirms pasta sūtījumu nosūtīšanas vai pienākšanas.

4.2. Šā pielikuma nolūkos ekspress sūtījums ir atsevišķs priekšmets, ko sūta integrēta pakalpojuma ietvaros, kurā ietverta paku savākšana, transports, atmuitošana un piegāde paātrinātā režīmā/noteiktā laikā, vienlaikus sekojot līdzi šo sūtījumu atrašanās vietai un saglabājot kontroli pār tiem visā pakalpojuma sniegšanas laikā.

4.5. 3. un 4. tabulā ir informācija, kas vajadzīga ievešanas kopsavilkuma deklarācijās saistībā ar autotransportu un dzelzceļa transportu.

4.6. 3. tabula par autotransportu attiecas arī uz multimodālajiem pārvadājumiem, ja vien 4. iedaļā nav norādīts citādi.

Vienkāršotās procedūras

5.1. Vienkāršoto procedūru deklarācijās, kā minēts Kodeksa 166. pantā, iekļauta 7. tabulā norādītā informācija.

5.2. Dažu datu elementu samazinātais formāts vienkāršotajās procedūrās neierobežo un neskar C.1 un D.1 papildinājuma prasības, jo īpaši attiecībā uz informāciju, kas jāsniedz papildu deklarācijās.

2. Prasības ievešanas un izvešanas kopsavilkuma deklarācijās

2.1. 1. tabula – Gaisa, jūras, iekšzemes ūdensceļu un citu veidu transports vai situācijas, kas nav minētas 2.–4. tabulā







Nosaukums Izvešanas kopsavilkuma deklarācija (sk. 3.1. piezīmi) Ievešanas kopsavilkuma deklarācija (sk. 2.1. piezīmi) Preču pozīciju skaits Y Y Unikālais sūtījuma atsauces numurs X/Y X/Y Transporta dokumenta numurs X/Y X/Y Nosūtītājs X/Y X/Y Persona, kas iesniedz kopsavilkuma deklarāciju Y Y Saņēmējs X/Y X/Y Pārvadātājs Z Informējamā persona X/Y Robežas šķērsotāja aktīvā transportlīdzekļa identifikācijas dati un valstspiederība Z Pārvadājuma atsauces numurs Z Pirmās ievešanas vietas kods Z Ierašanās datums un laiks pirmajā ievešanas vietā muitas teritorijā Z Maršruta valstu kodi Y Y Transporta veids pie robežas Z Izvešanas muitas iestāde Y Preču atrašanās vieta Y Iekraušanas vieta X/Y Izkraušanas vietas kods X/Y Preču apraksts X X Iepakojumu veids (kods) X X Iepakojumu skaits X X Kravas marķējums X/Y X/Y Aprīkojuma identifikācijas numurs, ja pārvadā konteineros X/Y X/Y Preču pozīcijas numurs X X Preces kods X X Bruto svars (kg) X/Y X/Y Bīstamo kravu ANO kods X X Plombas numurs X/Y X/Y Transporta izdevumu apmaksas veida kods X/Y X/Y Deklarācijas datums Y Y Paraksts/Autentificēšana Y Y Norāde uz citiem īpašiem apstākļiem Y Y Nākamās(-o) ievešanas muitas iestādes(-žu) kods Z

2.2. 2. tabula – Ekspress sūtījumi







Nosaukums Izvešanas kopsavilkuma deklarācija – ekspress sūtījumi (sk. 3.1. un 4.1. līdz 4.3. piezīmi) Ievešanas kopsavilkuma deklarācija – ekspress sūtījumi (sk. 2.1. un 4.1. līdz 4.3. piezīmi) Unikālais sūtījuma atsauces numurs Transporta dokumenta numurs Nosūtītājs X/Y X/Y Persona, kas iesniedz kopsavilkuma deklarāciju Y Y Saņēmējs X/Y X/Y Pārvadātājs Z Pārvadājuma atsauces numurs Z Ierašanās datums un laiks pirmajā ievešanas vietā muitas teritorijā Z Maršruta valstu kodi Y Y Transporta veids pie robežas Z Izvešanas muitas iestāde Y Preču atrašanās vieta Y Iekraušanas vieta Y Izkraušanas vietas kods X/Y Preču apraksts X X Aprīkojuma identifikācijas numurs, ja pārvadā konteineros Preču pozīcijas numurs X X Preces kods X X Bruto svars (kg) X/Y X/Y Bīstamo kravu ANO kods X X Transporta izdevumu apmaksas veida kods X/Y X/Y Deklarācijas datums Y Y Paraksts/Autentificēšana Y Y Norāde uz citiem īpašiem apstākļiem Y Y Nākamās(-o) ievešanas muitas iestādes(-žu) kods Z

2.3. 3. tabula – Autotransports. Informācija ievešanas kopsavilkuma deklarācijā







Nosaukums Autotransports. Ievešanas kopsavilkuma deklarācija (sk. 2.1. piezīmi) Preču pozīciju skaits Y Unikālais sūtījuma atsauces numurs X/Y Transporta dokumenta numurs X/Y Nosūtītājs X/Y Persona, kas iesniedz kopsavilkuma deklarāciju Y Saņēmējs X/Y Pārvadātājs Z Robežas šķērsotāja aktīvā transportlīdzekļa identifikācijas dati un valstspiederība Z Pirmās ievešanas vietas kods Z Ierašanās datums un laiks pirmajā ievešanas vietā muitas teritorijā Z Maršruta valstu kodi Y Transporta veids pie robežas Z Iekraušanas vieta X/Y Izkraušanas vietas kods X/Y Preču apraksts X Iepakojumu veida kods X Iepakojumu skaits X Aprīkojuma identifikācijas numurs, ja pārvadā konteineros X/Y Preču pozīcijas numurs X Preces kods X Bruto svars (kg) X/Y Transporta izdevumu apmaksas veida kods X/Y Bīstamo kravu ANO kods X Plombas numurs X/Y Deklarācijas datums Y Paraksts/Autentificēšana Y Norāde uz citiem īpašiem apstākļiem Y

2.4. 4. tabula – Dzelzceļa transports. Informācija ievešanas kopsavilkuma deklarācijā







Nosaukums Dzelzceļa transports. Ievešanas kopsavilkuma deklarācija (sk. 2.1. piezīmi) Preču pozīciju skaits Y Unikālais sūtījuma atsauces numurs X/Y Transporta dokumenta numurs X/Y Nosūtītājs X/Y Persona, kas iesniedz ievešanas kopsavilkuma deklarāciju Y Saņēmējs X/Y Pārvadātājs Z Robežas šķērsotāja aktīvā transportlīdzekļa identifikācijas dati un valstspiederība Z Pārvadājuma atsauces numurs Z Pirmās ievešanas vietas kods Z Ierašanās datums un laiks pirmajā ievešanas vietā muitas teritorijā Z Maršruta valstu kodi Y Transporta veids pie robežas Z Iekraušanas vieta X/Y Izkraušanas vietas kods X/Y Preču apraksts X Iepakojumu veida kods X Iepakojumu skaits X Aprīkojuma identifikācijas numurs, ja pārvadā konteineros X/Y Preču pozīcijas numurs X Preces kods X Bruto svars (kg) X/Y Transporta izdevumu apmaksas veida kods X/Y Bīstamo kravu ANO kods X Plombas numurs X/Y Deklarācijas datums Y Paraksts/Autentificēšana Y Norā